open-index/open-wikipedia-markdown huggingface dataset:
শ্লেসভিগ-হলষ্টাইন

**শ্লেসভিগ-হলষ্টাইন** (জার্মান ভাষায়: Schleswig-Holstein; ) জার্মানির সবচেয়ে উত্তরের রাজ্য। জার্মানির ষোলটি রাজ্যের অন্যতম শ্লেসভিগ-হলষ্টাইন। হলষ্টাইন এবং শ্লেসভিগ নামের দুই সাবেক ডিউকশাসিত অঞ্চলের সমন্বয়ে এই রাজ্যটি গঠিত হয়েছে। এর রাজধানী কিল। অন্যান্য উল্লেখযোগ্য শহর হল লুবেক, ফ্লেন্সবুর্গ এবং নয়েমুন্সটার।

রাজ্যটিকে নিম্ন জার্মান ভাষায় *Sleswig-Holsteen,* সাবেক ইংরেজিতে *Sleswick-Holsatia,* ডেনীয় ভাষায় *Slesvig-Holsten*ডাকা হয়।

## ভূগোল
উত্তর সাগর ও বাল্টিক সাগরের নিকটে শ্লেসভিগ-হলষ্টাইনের অবস্থান। প্রকৃতপক্ষে শ্লেসভিগ হল জার্মানির শ্লেসভিগ অঞ্চলের দক্ষিণাংশ এবং উত্তরের শ্লেসভিগ ডেনমার্কে অবস্থিত। 
এই রাজ্যের উত্তর সীমানায় রয়েছে ডেনমার্ক, পশ্চিমে উত্তর সাগর, পূর্বে বাল্টিক সাগর এবং দক্ষিণে জার্মান রাজ্য নিডারজাখসেন, হামবুর্গ ও মেকলেনবুর্গ-ভোপোমান অবস্থিত।

## সংস্কৃতি
শ্লেসভিগ-হলষ্টাইনের সংস্কৃতি ড্যানিশ ও জার্মান উভয় সংস্কৃতির প্রভাব রয়েছে। শহরের বাইরে গ্রামের দিকে অবস্থিত বিভিন্ন প্রাসাদ ও অট্টালিকা এর মিশ্র সংস্কৃতির প্রতিরূপ বহণ করে। এছাড়া এখানকার রন্ধনশৈলীতে এই দুই সংস্কৃতির প্রভাব লক্ষ্য করা যায়।

এখানকার প্রধান উৎসব হল শ্লেসভিগ-হলষ্টাইন সঙ্গীত উৎসব। এটি প্রতি বছর এই রাজ্যজুড়ে অনুষ্ঠিত হয়ে থাকে। একটা বার্ষিক চলচ্চিত্র উৎসবও এই রাজ্যে প্রতি বছর হয়।

শ্লেসভিগ-হলষ্টাইনে অনুষ্ঠিত ভাখেন ওপেন এয়ার নামক বার্ষিক হেভি মেটাল রকসঙ্গীত উৎসব বিশ্বের সবচেয়ে বড় হেভি মেটাল রক সঙ্গীতের উৎসব।

শ্লেসভিগে রয়েছে এই রাজ্যের গুরুত্বপূর্ণ সাংস্কৃতিক জাদুঘর গোটোর্ফ ক্যাসেল।

## শিক্ষা
ছয় বছর থেকে শিশুদের জন্য বাধ্যতামূলক শিক্ষা ব্যবস্থা রয়েছে শ্লেসভিগ-হলষ্টাইনে। এসব শিশুরা গ্রুন্ডশুলা বা জার্মান প্রাথমিক বিদ্যালয়ে চার বছর লেখাপড়া করার পর মাধ্যমিক বিদ্যালয়ে যায়। শ্লেসভিগ-হলষ্টাইনে এই ধরনের বিশেষ আঞ্চলিক বিদ্যালয় রয়েছে, যার জার্মান নাম রিজিওনালশুলা।

এই রাজ্যে রয়েছে তিনটি বিশ্ববিদ্যালয়। এগুলো কিল, লুবেক এবং ফ্লেন্সবুর্গে অবস্থিত। এছাড়া চারটি সরকারি বিশ্ববিদ্যালয় রয়েছে। এগুলো ছাড়াও তিনটি বেশ কিছু বেসরকারি উচ্চ শিক্ষা প্রতিষ্ঠান রয়েছে।

## তথ্যসূত্র

## বহিঃসংযোগ
* দাপ্তরিক সরকারি পোর্টাল 
* Official Directory
* Schleswig-Holstein Plebiscite Paper Money - 1919, 1920 Issues
* 360° Panoramas of Schleswig-Holstein
* 

বিষয়শ্রেণী:জার্মানির রাজ্য
বিষয়শ্রেণী:১৯৪৬-এ প্রতিষ্ঠিত রাষ্ট্র ও অঞ্চল
বিষয়শ্রেণী:ডেনিশভাষী দেশ ও অঞ্চল
শীলাদেবীর ঘাট

**শীলাদেবীর ঘাট**  বগুড়া জেলার মহাস্থানগড় থেকে প্রায় ২০০ মিটার পূর্বে করতোয়া নদীতে অবস্থিত। এই ঘাটের মূল অবস্থান মহাস্থানগড়ের বৈরাগি ভিটার বিপরীত দিকে।    

স্থানীয় কাহিনী অনুযায়ী, শীলাদেবী ছিলেন মহাস্থানগড়ের শেষ হিন্দু রাজা পরশুরামের বোন বা ভগ্নি। মুসলিম সাধক শাহ সুলতান বলখী মাহিসাওয়ার কর্তৃক রাজা পরশুরাম পরাজিত হবার পর শীলাদেবী করতোয়া নদীর এই স্থানে জলে ডুবে আত্মহুতি দেন। এরপর থেকে স্থানীয় হিন্দুধর্মালম্বীরা এই স্থানে প্রতিবছর জ্যৈষ্ঠ মাসের শুক্লা দশমীতে এবং ১২ বছর পরপর পৌষ-নারায়ণী স্নানের উদ্দেশ্যে এই স্থানে যোগ দিয়ে থাকেন। দেশে এবং দেশের বাইরের অনেকেই এই স্নানউৎসবে অংশ নিতে করতোয়া তীরে আসেন। অন্য এক জনস্রুতি মতে, স্থানটি এক সময় নৌপথে আমদানি করা পাথর খালাস ও স্তুপীকৃত করে রাখার জন্যে ব্যবহৃত হতো বলে কালক্রমে এর নাম হয় “শিলা দ্বীপ”, এবং যার বিকৃতরূপ সম্ভবত “শীলাদেবী” এবং “শীলাদেবীর ঘাট”।

## তথ্যসূত্র

## বহিঃসংযোগ
*

বিষয়শ্রেণী:করতোয়া নদী
বিষয়শ্রেণী:মহাস্থানগড়
বিষয়শ্রেণী:বগুড়া জেলার দর্শনীয় স্থান
তরালী শর্মা

**তরালী শর্মা** (; ) ভারতের অসম রাজ্যের একজন কণ্ঠশিল্পী ও সঙ্গীত পরিচালিকা। তিনি শাস্ত্রীয় সঙ্গীত ও লোকসঙ্গীতের চর্চা করেন। তরালী শর্মা  *মঞ্জু বরার আকাশী তরার কথারে* নামক অসমীয়া চলচ্চিত্রের কিমতে ভকতি করিব গীত গেয়ে ২০০৩ সনে শ্রেষ্ঠ মহিলা নেপথ্য গায়িকার রাষ্ট্রীয় পুরস্কার লাভ করেছিলেন।

## ব্যক্তিগত জীবন
১৯৭৫ সালের ৪ আগস্ট তারিখে তরালী শর্মার জন্ম হয়েছিল। পিতার নাম প্রভাত শর্মা। তরালী শর্মার পিতা প্রভাত শর্মা একজন বিখ্যাত লোক সংস্কৃতির শিল্পী, বাঁশিবাদক ও সঙ্গীত পরিচালক ছিলেন। তরালী শর্মা বাল্যকাল থেকেই সঙ্গীতময় পরিবেশে লালন পালন হয়েছিলেন। তরালীর কাকা বশিষ্ট দেব শর্মা বরপেটা সত্রের সত্রাধিকার ছিলেন। নিজের প্রেরণার উৎস হিসেবে তরালী শর্মা নিজের পিতা ও কাকাকে বিবেচনা করেন। ১২ বৎসর বয়সে তিনি আকাশবাণী গুয়াহাটি কেন্দ্রে প্রথমবার সঙ্গীত পরিবেশন করেছিলেন। এখান থেকেই তিনি সঙ্গীত জগতে প্রবেশ করেন। ২০০৬ সালের ১ ডিসেম্বরে তিনি জিন্টু শর্মাকে বিবাহ করেন।

## শিল্পী জীবন
তরালী শর্মা বহুসংখ্যক অ্যালবাম, ছায়াছবি ও ধারাবাহিক নাটকে কণ্ঠদান করেছেন।  তিনি কণ্ঠদান করা প্রথম অ্যালবামের নাম অভিমান। তিনি আকাশবাণী গুয়াহাটি কেন্দ্রের নিয়মিত শিল্পী ও ভ্রাম্যমাণ থিয়েটারের প্রথম মহিলা সঙ্গীত পরিচালক। ২০০৭ তিনি উয়ান্ড সংস নামক একটি প্রতিষ্ঠান স্থাপন করেছিলেন। এই প্রতিষ্ঠানের প্রথম সম্পাদনা করা অ্যালবামটির নাম ছিল পিস অফ লাইফ। 
## সংগীতপঞ্জী
**সঙ্গীত পরিচালনা**
*আকাশীতরার কথারে... 
*লাজ 
*যাত্রা, দা পাসেজ 
*অভিযাত্রী 
*লেটচ্ ডান্স 
*পোহর 
*অরাষ্ঠ অবস্থান 
**অ্যালবাম, সঙ্গীত পরিচালনা ও কন্ঠদান**	
*জীবন আরু সঙ্গীত 
*পার্বতী 
*মা 
*তাল দবা সংখ বাজেও অসংখ্যাত 
*জ্যোতির্গময় লিড মি টু দা লাইট 
*হোয়াটেভার
*তোমার মরমর কোন 
*অভিসারী প্রিয়া 
*সোনজনী 
*শংকর মাধব 
*স্নেহ 
*পোহর 
*তরালি 
*বরগীত 
*পারবীন সুলটানার গীত
*মুকলি 
*হেঙুলীয়া 
**পুরস্কার**

*শ্রেষ্ঠ মহিলা নেপথ্য গায়িকার রাষ্ট্রীয় পুরস্কার 
*শ্রেষ্ঠ মহিলা কণ্ঠশিল্পী: বিগ অসমীয়া মিউজিক এয়ার্ড

## তথ্যসূত্র

বিষয়শ্রেণী:ভারতীয় নারী সুরকার
বিষয়শ্রেণী:আসামের সঙ্গীতশিল্পী
বিষয়শ্রেণী:জীবিত ব্যক্তি
বিষয়শ্রেণী:ভারতীয় পপ সঙ্গীতশিল্পী
বিষয়শ্রেণী:ভারতীয় ধ্রুপদী গায়িকা
বিষয়শ্রেণী:ভারতীয় পপ গায়িকা
বিষয়শ্রেণী:অসমীয়া নেপথ্য সঙ্গীতশিল্পী
বিষয়শ্রেণী:ভারতীয় নেপথ্য গায়িকা
বিষয়শ্রেণী:১৯৭৫-এ জন্ম
বিষয়শ্রেণী:২১শ শতাব্দীর ভারতীয় গায়িকা
বিষয়শ্রেণী:আসামের নারী সঙ্গীতজ্ঞ
বিষয়শ্রেণী:২১শ শতাব্দীর ভারতীয় সুরকার
উইন্ডসর পার্ক (ডোমিনিকা)

**উইন্ডসর পার্ক** দ্বীপ দেশ ডোমিনিকার রোসেউতে অবস্থিত একটি বহু-উদ্দেশ্যে ব্যবহৃত স্টেডিয়াম। এটি জাতীয় স্টেডিয়াম হিসেবে স্বীকৃত। অধিকাংশ ক্ষেত্রেই এ স্টেডিয়ামটি ক্রিকেট খেলায় ব্যবহার করা হয়। এছাড়াও এখানে মিস ডোমিনিকা সুন্দরী প্রতিযোগিতার আয়োজন করা হয়। ১২,০০০ আসনবিশিষ্ট স্টেডিয়ামটি আন্তর্জাতিক ক্রিকেট কাউন্সিল বা আইসিসি’র মানদণ্ডে প্রতিষ্ঠা করা হয়েছে। এখানে ব্যক্তিগত বক্স, গণমাধ্যম কেন্দ্র, অণুশীলনী জাল, খেলোয়াড়দের আবাসন ব্যবস্থা, ডিজিটাল স্কোরবোর্ডসহ পাঁচটি ক্রিকেট পীচ রয়েছে।

## আন্তর্জাতিক ক্রীড়া
বাংলাদেশ-ওয়েস্ট ইন্ডিজের মধ্যকার প্রথম দুইটি একদিনের আন্তর্জাতিক ক্রিকেট খেলা ডোমিনিকা কর্তৃপক্ষ এ স্টেডিয়ামে আয়োজন করে। ২৬ ও ২৮ জুলাই, ২০০৯ তারিখে ঐ দু’টি খেলা অনুষ্ঠিত হয়। ৬-১০ জুলাই, ২০১১ তারিখে ভারত দলের বিপক্ষে অনুষ্ঠিত টেস্টের মাধ্যমে উইন্ডসর পার্ক টেস্ট মাঠের মর্যাদা পায়।

২০১০ সালের ফিফা বিশ্বকাপের বাছাইপর্বে ডোমিনিকা ফুটবল দল তাদের প্রথম ফুটবল খেলায় অংশগ্রহণ করে। বার্বাডোসের বিপক্ষে অনুষ্ঠিত খেলায় এখানে ৪,২০০ দর্শকের সমাগম ঘটেছিল।

## [[টেস্ট ক্রিকেট]]
এখানে ৫ টি টেস্ট ম্যাচ আয়োজন করা হয়েছে।

## [[একদিনের আন্তর্জাতিক]]
এখানে ৪ টি একদিবসীয় ম্যাচ আয়োজন করা হয়েছে। ২০১০ সালে হাশিম আমলা ও জ্যাক ক্যালিস এখানে ১১৯ রানের জুটি করেন যা এখানে সর্বোচ্চ।

## তথ্যসূত্র

## আরও দেখুন
* ওয়েস্ট ইন্ডিজ ক্রিকেট দল
* টেস্ট ক্রিকেট মাঠের তালিকা
* একদিনের আন্তর্জাতিক ক্রিকেট মাঠের তালিকা
* ২০১৪ নিউজিল্যান্ড ক্রিকেট দলের ওয়েস্ট ইন্ডিজ সফর

বিষয়শ্রেণী:ওয়েস্ট ইন্ডিজে টেস্ট ক্রিকেট মাঠ
বিষয়শ্রেণী:ডোমিনিকায় ক্রিকেট মাঠ
বিষয়শ্রেণী:ডোমিনিকায় ফুটবল মাঠ
বিষয়শ্রেণী:জাতীয় স্টেডিয়াম
বিষয়শ্রেণী:বহুমুখী স্টেডিয়াম
বিষয়শ্রেণী:২০০৭-এ প্রতিষ্ঠিত
ঙ্গাগ-দ্বাং-ত্শে-'ফেল

**ঙ্গাগ-দ্বাং-ত্শে-'ফেল** () (১৬৬৮-১৭৩৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের বাহান্নতম দ্গা'-ল্দান-খ্রি-পা বা প্রধান ছিলেন।

## সংক্ষিপ্ত জীবনী
ঙ্গাগ-দ্বাং-ত্শে-'ফেল ১৬৬৮ খ্রিষ্টাব্দে তিব্বতের দ্বাগ্স-পো-র্ত্সা-রি () অঞ্চলের গ্যাগ-ঝোল () নামক স্থানে এক যাযাবর পরিবারে জন্মগ্রহণ করেন। তার মাতার নাম ছিল কুন-ব্জাং-গ্রোল-মা ()। কম বয়সে তিনি দ্গা'-ল্দান-রাব-ব্র্তান-গ্লিং () বৌদ্ধবিহারে দীক্ষালাভ করেন। এরপর তিনি দ্বাগ্স-পো () বৌদ্ধবিহারে ব্লো-ব্জাং-রিন-ছেন () নামক ত্রিশতম প্রধান ও ব্লো-ব্জাং-ছোস-'দ্জিন () নামক একত্রিশতম প্রধানের নিকট শিক্ষালাভ করেন। এই সময় ঙ্গাগ-দ্বাং-ব্লো-ব্জাং-ম্খাস-ব্ত্সুন () নামক বৌদ্ধের নিকট তিনি ভিক্ষুর শপথ লাভ করে গ্যুমে তন্ত্র মহাবিদ্যালয়ে ভর্তি হন। ১৭০৯ খ্রিষ্টাব্দে তিনি দ্বাগ্স-পো বিহারের প্রধান হিসেবে ও পরে গ্যুমে মহাবিদ্যালয়ের প্রধান হিসেবে অধিষ্ঠিত হন। এই সময় তিনি দ্গে-'দুন-ফুন-ত্শোগ্স () নামক পঞ্চাশতম দ্গা'-ল্দান-খ্রি-পা এবং স্গ্রুব-খাং-পা-দ্গে-লেগ্স-র্গ্যা-ম্ত্শো () নামক পণ্ডিতের নিকট চক্রসম্বর ও গুহ্যসমাজতন্ত্র সম্বন্ধে শিক্ষালাভ করেন। ১৭২৮ খ্রিষ্টাব্দে দ্গা'-ল্দান বৌদ্ধবিহারের বাহান্নতম প্রধান হিসেবে নির্বাচিত হন ও এই পদে তিনি চার বছর থাকেন।

## তথ্যসূত্র

বিষয়শ্রেণী:১৬৬৮-এ জন্ম
বিষয়শ্রেণী:১৭৩৪-এ মৃত্যু
বিষয়শ্রেণী:গানদেন ত্রিপা
আস্তিক্যবাদ

থাম্ব|আস্তিকতাবাদ সম্পর্কে একটি বই
**আস্তিকতাবাদ** বা **আস্তিক্যবাদ** বা **ঈশ্বরবাদ** () হল একটি ধর্মীয় বিশ্বাস যা হল অন্তত একজন ঈশ্বর বা উপাস্যের অস্তিত্ব আছে। বহুঈশ্বরবাদ হল বহুসংখ্যক ঈশ্বরে বিশ্বাস, যেখানে একেশ্বরবাদে শুধু একজন ঈশ্বরে বিশ্বাস করা হয়। উদাহরণস্বরুপ, ইসলামধর্ম ও খ্রিষ্টধর্ম হল দুটি একেশ্বরবাদী ধর্ম। আস্তিক্যবাদের বিপরীত হল নাস্তিক্যবাদ। নাস্তিক্যবাদে একক বা একাধিক কোনরকম ঈশ্বরেই বিশ্বাস করা হয় না।

## প্রকারভেদ
### একেশ্বরবাদ

### বহুঈশ্বরবাদ

### সর্বেশ্বরবাদ

## আরও দেখুন
* নাস্তিক্যবাদ
* অজ্ঞেয়বাদ

## তথ্যসূত্র

## বহিঃসংযোগ


বিষয়শ্রেণী:ধর্মীয় দর্শন
হরিকেল

**হরিকেল** বা হরকুল হলো ভারতীয় উপমহাদেশের পূর্বদিকে বঙ্গ অঞ্চলের একটি প্রাচীন জনপদ। মূলত এটি ছিল প্রাচীন পূর্ববঙ্গের একটি জনপদ। অনুমান করা হয় এর স্থায়িত্বকাল নিরবিচ্ছিন্নভাবে প্রায় পাঁচশো বছর ছিল। বর্তমান বাংলাদেশের বৃহত্তর সিলেট অঞ্চল ও চট্টগ্রাম বিভাগ এর চট্টগ্রাম, কক্সবাজার, রাঙামাটি, বান্দরবান ও খাগড়াছড়ি, ও ভারতের ত্রিপুরা রাজ্য জুড়ে এই জনপদ বিস্তৃত ছিল।

## ইতিহাস
খ্রিষ্টীয় সপ্তম শতাব্দীতে প্রাচীন ভারতীয় লেখকগণ পূর্বভারতীয় একটি অঞ্চলকে হরিকেল বলে উল্লেখ করেন। সপ্তম শতাব্দীতে চৈনিক পরিব্রাজক হিউয়েন সাঙ এর অবস্থান  নির্দেশ করেছেন পূর্বভারতের পূর্বসীমায়। নবম শতাব্দীর সাহিত্যকর্ম *কর্পূরমঞ্জরীতে* এ-বক্তব্যের সমর্থন পাওয়া যায়। এ-গ্রন্থে হরিকেলের নারীদের অন্যান্য পূর্ববঙ্গীয় নারীদের  অন্তর্ভুক্ত হিসেবে উল্লেখ করা হয়। তবে হিউয়েন সাঙ কিংবা অন্য কেউ এর ভৌগোলিক অবস্থান সম্পর্কে বিশদ কোনো বিবরণ দেন নি। এছাড়াও হরিকেল সম্পর্কে পরবর্তী সময়ের লেখক এবং কাহিনীকারদের বিভিন্ন বিভ্রান্তিকর ও পরস্পর বিরোধী বক্তব্য রয়েছে। ফলে বিলুপ্ত এ-রাজ্যের অবস্থান নিরূপণ ও শনাক্তকরণে জটিলতা বৃদ্ধি পেয়েছে। "হরিকেল" নামটি দ্বারা সমগ্র বঙ্গ বা অনেকসময় বঙ্গের অংশবিশেষকে বোঝানো হতো। একাদশ-দ্বাদশ শতাব্দীর অভিধান রচয়িতা হেমচন্দ্র তাঁর **অভিধানচিন্তামণি**-তে *বঙ্গাস্তু হরিকেলীয়:* অর্থাৎ হরিকেলকে বঙ্গেরই সমার্থক হিসেবে বর্ণনা করেছেন। প্রাচীন ভারতীয় দার্শনিক এবং পণ্ডিত যাদব প্রকাশও হরিকেলকে বঙ্গের অন্তর্ভুক্ত বলে উল্লেখ করেছেন। একাদশ শতকের পাণ্ডুলিপি অষ্টসাহস্রিকা প্রজ্ঞাপারমিতায় বঙ্গের বিভিন্ন অংশে পূজিত বেশ কিছু সংখ্যক মহাযান বৌদ্ধ দেবতাদের সম্পর্কে বর্ণনা রয়েছে। এতে ‘হরিকেলের লোকনাথ’-এর বর্ণনা আছে। তেরো শতকের একটি বৌদ্ধ পাণ্ডুলিপি *ডাকার্ণবে* বঙ্গের বৌদ্ধ তন্ত্রের ৬৪টি পবিত্রস্থান বা পীঠস্থানের একটি তালিকাতে হরিকেলও অন্তর্ভুক্ত রয়েছে। তাই স্পষ্টতই দেখা যায় যে, হরিকেল তখন পর্যন্ত বঙ্গে বেশ পরিচিত ও বিখ্যাত ছিল। আবার কিছু মানচিত্রে হরিকেলকে বাংলার প্রাচীন বন্দর নগরী তাম্রলিপ্তের দক্ষিণে দেখানো হয়েছে। ঢাকা বিশ্ববিদ্যালয়ের গ্রন্থাগারে সংগৃহীত দুটি পরবর্তীসময়ের পাণ্ডুলিপিতে কোনো উৎস বা কোনো প্রমাণাদির উল্লেখ ছাড়াই হরিকোলকে (সম্ভবত হরিকেলের সাথে অভিন্ন) সিলেটের সমার্থক রূপে উল্লেখ করা হয়েছে।

## উৎস

## তথ্যসূত্র
* 
* 

## বহিঃসংযোগ
* হরিকেল — বাংলাপিডিয়া

বিষয়শ্রেণী:বাংলাদেশের ইতিহাস
বিষয়শ্রেণী:প্রাচীন বাংলার জনপদ
বিষয়শ্রেণী:মধ্যযুগীয় ভারত
বিষয়শ্রেণী:মধ্যযুগীয় সাম্রাজ্য ও ভারতের রাজ্য
দিলদার

**দিলদার** (জন্ম: ১৩ জানুয়ারি ১৯৪৫; মৃত্যু: ১৩ জুলাই ২০০৩) ছিলেন একজন বাংলাদেশী চলচ্চিত্র কৌতুক অভিনেতা। তিনি চলচ্চিত্র জগতে প্রবেশ করেন ১৯৭৫ সালে মুক্তিপ্রাপ্ত *কেন এমন হয়* চলচ্চিত্রে অভিনয়ের মাধ্যমে। তিনি ২০০৩ সালে সেরা কৌতুক অভিনেতা হিসেবে *তুমি শুধু আমার*  চলচ্চিত্রের জন্যে জাতীয় চলচ্চিত্র পুরস্কার লাভ করেন। বাংলাদেশের কৌতুক জগতের ইতিহাসে এখনো দিলদার নামটি জনপ্রিয়তার শীর্ষে।

## চলচ্চিত্র জীবন
বাংলা চলচ্চিত্রে অন্যতম কৌতুক অভিনেতা দিলদার। কৌতুক অভিনেতা হিসেবেই তার পরিচিতি ছিল। দিলদার চলচ্চিত্র জগতে প্রবেশ করেন ১৯৭২ সালে । তার মুক্তিপ্রাপ্ত প্রথম চলচ্চিত্র 'কেন এমন হয়'। এই ছবির মাধ্যমেই অভিনয়ে অভিষেক। ধীরে ধীরে অপ্রতিদ্বন্দ্বী কৌতুক অভিনেতার আসন দখল করে নেন তিনি। দিলদারের জনপ্রিয়তা এতটাই তুঙ্গে ছিল যে, তাকে নায়ক করেই নির্মাণ করা হয়েছিল ‘আব্দুল্লাহ’ নামে একটি চলচ্চিত্র। এমন অনেক ছবি ছিল শুধু তার জন্য ছবির স্ক্রিপ্ট আলাদা ভাবে লেখা হত। দিলদারের সমসাময়িক কৌতুক অভিনেতাদের মধ্যে ছিল টেলি সামাদ। দিলদারের অভিনীত অন্যান্য চলচ্চিত্রের মধ্যে ‘বেদের মেয়ে জোসনা’ ‘বিক্ষোভ’, ‘অন্তরে অন্তরে’, ‘কন্যাদান’, ‘চাওয়া থেকে পাওয়া’, ‘সুন্দর আলী জীবন সংসার’, ‘স্বপ্নের নায়ক’, ‘আনন্দ অশ্রু’, ‘শান্ত কেন মাস্তান’ 'গাড়িয়াল ভাই', 'অচিন দেশের রাজকুমার', 'প্রেম যমুনা', 'বাঁশিওয়ালা' ইত্যাদি উল্লেখযোগ্য। ২০০৩ সালে সেরা কৌতুক অভিনেতা হিসেবে 'তুমি শুধু আমার' চলচ্চিত্রের জন্যে জাতীয় চলচ্চিত্র পুরস্কার লাভ করেন।

২০০৩ সালের ১৩ জুলাই তারিখে মারা যান তিনি। পরে তাকে ঢাকার ডেমরায় অবস্থিত সানারপাড় এলাকার পারিবারিক কবরস্থানে দাফন করা হয়।

## ব্যক্তিগত জীবন
দিলদার চাঁদপুর জেলার  সদর উপজেলার শাহতলী গ্রামে জন্মগ্রহণ করেন। তিনি এসএসসি পাস করার পর পড়ালেখা ছেড়ে দেন। দিলদারের স্ত্রীর নাম রোকেয়া বেগম। এই দম্পতির দুই কন্যা সন্তান। বড় মেয়ের নাম মাসুমা আক্তার। পেশায় তিনি দাঁতের ডাক্তার। বিয়ে করেছেন অনেক আগেই। তার ছেলে নর্থসাউথ বিশ্ববিদ্যালয়ে পড়ছে, আর মেয়ে পড়ছে ক্লাস সেভেনে। ছোট মেয়ে জিনিয়া আফরোজ। বিএনপি’র অঙ্গ সংগঠন জিয়া সাংস্কৃতিক সংসদের সভাপতি ছিলেন দিলদার। কিন্তু মারা যাওয়ার পর প্রথম তিন/চার বছর সংগঠনটি দিলদারের মৃতুবার্ষিকী পালন করত।

## চলচ্চিত্র তালিকা
[right|thumb|দিলদার অভিনীত [বাংলাদেশ|বাংলাদেশের ইতিহাসের সবচাইতে ব্যবসাসফল সিনেমা বেদের মেয়ে জোসনা সিনেমার পোস্টার (১৯৮৯)]]

## তথ্যসূত্র

## বহিঃসংযোগ
* বাংলা মুভি ডেটাবেসে দিলদার

বিষয়শ্রেণী:১৯৪৫-এ জন্ম
বিষয়শ্রেণী:২০০৩-এ মৃত্যু
বিষয়শ্রেণী:বাংলাদেশী কৌতুকাভিনয়শিল্পী
বিষয়শ্রেণী:চাঁদপুর জেলার অভিনয়শিল্পী
বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:শ্রেষ্ঠ কৌতুক অভিনয়শিল্পীর জন্য জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:২০শ শতাব্দীর কৌতুকাভিনয়শিল্পী
বিষয়শ্রেণী:২০শ শতাব্দীর বাংলাদেশী অভিনেতা
বিষয়শ্রেণী:চাঁদপুর জেলার ব্যক্তি
চিলি জাতীয় ক্রিকেট দল

**চিলি জাতীয় ক্রিকেট দল** আন্তর্জাতিক ক্রিকেট খেলায় চিলির প্রতিনিধিত্বকারী দল।

## ইতিহাস
১৮২৯ সালে চিলিতে প্রথম ক্রিকেট খেলা হয়েছিল এবং প্রথম ক্রিকেট ক্লাব ভালপারাইসো ১৮৬০ সালে প্রতিষ্ঠিত হয়। তার ১৮৯৩ সালে আর্জেন্টিনার বিপক্ষে প্রথম আন্তর্জাতিক ম্যাচ খেলে।

দ্বিতীয় বিশ্বযুদ্ধের পর চিলির ক্রিকেট আগ্রহ হ্রাস পায়। এর জন্য ২০০২ সালের আগে চিলি আইসিসি এর সদস্যপদ নেয় নি । 

অনুমোদিত সদস্য হিসেবে চিলি প্রথম ২০০৬ সালে সুরিনাম-এ  আইসিসি আমেরিকাস চ্যাম্পিয়নশিপ এর তৃতীয় বিভাগে অংশ নেয়। শুধু ব্রাজিল ব্রাজিল-কে হারিয়ে ঐ টুর্নামেন্ট-এ চিলি তৃতীয় হয়।

একই টুর্নামেন্ট ২০০৮ সালে অনুষ্ঠিত হয়। সেখানে চিলি ব্রাজিল বাদে বাকি সব দলকে হারিয়ে দ্বিতীয় হয়।

## টুর্নামেন্ট ইতিহাস
### আইসিসি আমেরিকাস চ্যাম্পিয়নশিপ
*২০০৬: তৃতীয় (তৃতীয় বিভাগ)
*২০০৮: দ্বিতীয় 
*২০০৯: তৃতীয়

## তথ্যসূত্র

## বহিঃসংযোগ
* অফিসিয়াল পৃষ্ঠা

বিষয়শ্রেণী:জাতীয় ক্রিকেট দল
বিষয়শ্রেণী:চিলিতে ক্রিকেট
বিষয়শ্রেণী:চিলির জাতীয় ক্রীড়া দলসমূহ
বিষয়শ্রেণী:আন্তর্জাতিক ক্রিকেটে চিলি
উইলিয়াম জে. বার্কার (ডেনভারের মেয়র)

**উইলিয়াম জে. বার্কার** () ছিলেন যুক্তরাষ্ট্রের একজন রাজনীতিবিদ যিনি ১৮৭৪ সাল থেকে ১৮৭৬ সাল পর্যন্ত ডেনভার, কলোরাডোর মেয়র হিসেবে কাজ করেছিলেন।

## তথ্যসূত্র

বিষয়শ্রেণী:ডেনভার, কলোরাডোর মেয়র
বিষয়শ্রেণী:১৮৩২-এ জন্ম
বিষয়শ্রেণী:১৯০০-এ মৃত্যু
বিষয়শ্রেণী:১৯শ শতাব্দীর মার্কিন রাজনীতিবিদ
দক্ষিণ সুরমা উপজেলা

thumb|দক্ষিণ সুরমা উপজেলার মৌজা জিওকোড ম্যাপ

**দক্ষিণ সুরমা উপজেলা** বাংলাদেশের সিলেট জেলার একটি প্রশাসনিক এলাকা। এটি সিলেট জেলার নবীন উপজেলা; যা ২০০৫ সালের ২৯ জানুয়ারি তে অনুষ্ঠিত নিকার-এর ৯১ তম বৈঠকের নতুন প্রশাসনিক উপজেলা গঠনের সিদ্ধান্তের প্রেক্ষিতে গঠিত হয়। এখানে সিলেট বিভাগীয় কমিশনারের কার্যালয়, ডিআইজি সিলেট রেঞ্জ এর কার্যালয়, সিলেট শিক্ষা বোর্ড ভবন, কারিগরি মহিলা প্রশিক্ষণ কেন্দ্র সহ বিভাগীয় পর্যায়ের সরকারি সকল প্রতিষ্ঠানের দপ্তর অবস্থিত।

## অবস্থান ও আয়তন
এই উপজেলার সিলেট সদর উপজেলা, দক্ষিণে ফেঞ্চুগঞ্জ উপজেলা ও বালাগঞ্জ উপজেলা, পূর্বে গোলাপগঞ্জ উপজেলা, পশ্চিমে বিশ্বনাথ উপজেলা ও ওসমানীনগর উপজেলা। এই উপজেলাটি সিলেট জেলা হতে মাত্র ০৯ কিলোমিটার দূরত্বে অবস্থিত।

## ইতিহাস
দক্ষিণ সুরমা থানা গঠিত হয় ১৯৮৩ সালে এবং থানাকে উপজেলায় রূপান্তর করা হয় ২০০৫ সালে।

## শিক্ষা
শিক্ষার হার : ৫৯.১৪% (পুরুষ - ৬৩.০৯%, মহিলা - ৫৪.৬১%)

## কৃষি
প্রধান কৃষি ফসল ধান, গম, সুগন্ধি চাল। প্রধান ফল-ফলাদি  আম, আনারস, লেবু (আঞ্চলিক শব্দ : লেম্বু), কতবেল, পেয়ারা (আঞ্চলিক শব্দ : শফরি)।

## স্বাস্থ্য
উপজেলা স্বাস্থ্য কমপ্লেক্স - ০১টি (৩১ শয্যা বিশিষ্ট)

## দর্শনীয় স্থান

## উল্লেখযোগ্য ব্যক্তিত্ব
* বসন্ত কুমার দাস - রাজনৈতিক ব্যক্তিত্ব
* দিলওয়ার - বাংলা সাহিত্যের কবি 
* ই.এ. চৌধুরী - বাংলাদেশ পুলিশের সাবেক আইজিপি এবং প্রথম ডিএমপি কমিশনার         
* হাবিবুর রহমান - রাজনৈতিক ব্যক্তিত্ব।

## বিবিধ

## আরও দেখুন
* সিলেট জেলা
* সিলেট বিভাগ
* বাংলাদেশের উপজেলাসমূহ

## তথ্যসূত্র

## বহিঃসংযোগ
* 

বিষয়শ্রেণী:দক্ষিণ সুরমা উপজেলা
বিষয়শ্রেণী:সিলেট জেলার উপজেলা
টুরিঙেন

**টুরিঙেন** () জার্মানির মধ্যাঞ্চলে অবস্থিত একটি রাজ্য। এর আয়তন ১৬,১৭১ বর্গ কিলোমিটার এবং জনসংখ্যা ২.২৯ মিলিয়ন। আয়তনের দিক থেকে এটি ষষ্ঠ ক্ষুদ্র এবং জনসংখ্যার দিক থেকে পঞ্চম ক্ষুদ্র। এর রাজধানী এরফুর্ট। এই রাজ্যের পাশ দিয়ে এলবা নদী বয়ে গেছে। 
টুরিঙেন জার্মানির সবুজ হৃদয় বা গ্রিন হার্ট অফ জার্মানি নামে সুপরিচিত। কারণে এখানে ঘন বনাঞ্চল রয়েছে।

এই রাজ্যটিতে প্রাকৃতিক শোভার জন্য পর্যটকরা ঘুরতে আসে। এবং শীতকালীন খেলাধূলার জন্যেও টুরিঙেন বিখ্যাত। জার্মানির সবচেয়ে বিখ্যাত হাইকিং ট্রেইল রান্সটাইগ এখানে অবস্থিত। শীতকালীন অবকাশকেন্দ্র ওবারহোফ এখানে রয়েছে। গত বিশ বছরে শীতকালীন অলিম্পিকে অন্য যেকোন দেশের চেয়ে বেশি স্বর্ণপদক অর্জন করেছে এবং এসব পদকের অর্ধেকই টুরিঙেনর অ্যাথলেটরা জিতেছে।

বিখ্যাত জার্মান সুরকার ও সঙ্গীতজ্ঞ ইয়োহান জেবাস্টিয়ান বাখ তাঁর জীবনের প্রথম অংশ এবং পরবর্তি জীবনের অনেক সময়ই টুরিঙেনতে অতিবাহিত করেন। বিখ্যাত জার্মান কবি ও দার্শনিক ইয়োহান ভোলফগাং ফন গোটে এবং ফ্রিডরিখ শিলার টুরিঙেনর শহর ভাইমারে বসবাস করতেন।

## অর্থনীতি
টুরিঙেনতে জার্মান পুনঃএকত্রীকরণের পরে অধিকাংশ ফ্যাক্টরি বন্ধ হয়ে যায় এবং ২০০৫ সালে বেকারত্বের হার সর্বোচ্চ হয়। পরবর্তিতে অর্থনৈতিক অবস্থায় গতির সঞ্চার হয় এবং ক্রমশ উন্নতি লাভ করে।

## টীকা

## তথ্যসূত্র

## বহিঃসংযোগ

* অফিশিয়াল সরকারি পোর্টাল
* পর্যটনবিষয়ক ওয়েবসাইট 
* অফিশিয়াল নির্দেশিকা 
* পর্যটনবিষয়ক তথ্যাবলি
* ঐতিহাসিক তথ্যাবলি

বিষয়শ্রেণী:জার্মানির রাজ্য
বিষয়শ্রেণী:১৯৯০-এ প্রতিষ্ঠিত রাষ্ট্র ও অঞ্চল
বিষয়শ্রেণী:প্রাক্তন প্রজাতন্ত্র
বাংলাদেশ টেলিযোগাযোগ নিয়ন্ত্রণ কমিশন

thumb|আগারগাঁওে অবস্থিত সদরদপ্তর।
**বাংলাদেশ টেলিযোগাযোগ নিয়ন্ত্রণ কমিশন** **(বিটিআরসি)** হলো বাংলাদেশের একটি স্বাধীন কমিশন, যা বাংলাদেশে টেলিযোগাযোগ ব্যবস্থার উন্নয়ন ও নিয়ন্ত্রণ এবং টেলিযোগাযোগ সেবা নিয়ন্ত্রণের নিমিত্তে কাজ করে থাকে। বিটিআরসি বাংলাদেশে টেলিযোগাযোগ সংক্রান্ত বিষয়াবলী যেমন, সেলুলার নেটওয়ার্ক, পিএসটিএন, কৃত্রিম উপগ্রহ এবং ক্যাবল ইত্যাদির রক্ষণাবেক্ষন, উন্নয়ন ও নিয়ন্ত্রণ করে থাকে। বিটিআরসি-এর বর্তমান চেয়ারম্যান মেজর জেনারেল (অব) এমদাদ উল বারী (১১ সেপ্টেম্বর ২০২৪)। যেকোনো গ্রাহক ১০০ নাম্বারে কল করে দিন রাত ২৪ ঘণ্টা টেলিযোগাযোগ সংক্রান্ত অভিযোগ জানাতে পারেন।

## ইতিহাস
১৯৭৯ সালে বাংলাদেশ টেলিগ্রাফ ও টেলিফোন বোর্ড অধ্যাদেশের মাধ্যমে বাংলাদেশ টেলিগ্রাফ ও টেলিফোন বোর্ড গঠিত হয়। অধ্যাদেশটি পরে ১৯৯৫ সালে সংশোধন করা হয়।

সাশ্রয়ী মূল্যে টেলিযোগাযোগ সুবিধা নিশ্চিত করা এবং ২০১০ সাল নাগাদ দেশের প্রতি ১০০'শ জন বাসিন্দার অন্তত ১০ জনকে টেলিযোগাযোগ সেবার অন্তর্ভুক্ত করার লক্ষ্যে ২০০২ সালের ৩১ জানুয়ারি বিটিআরসি যাত্রা শুরু করে। এটি *বাংলাদেশ টেলিযোগাযোগ আইন, ২০০১* (২০০১ সনের ১৮ নং আইন) দ্বারা গঠিত হয়। আইনটি ২০১০ সালে টেলিযোগাযোগ আইন (সংশোধন) বিলের মাধ্যমে হালনাগাদ করা হয়।
বিটিআরসি টেলিযোগাযোগ ও ইন্টারনেট-সংশ্লিস্ট সব সেবাদাতাকে লাইসেন্স প্রদান করে থাকে।

## উল্লেখযোগ্য কাজ
বঙ্গবন্ধু-১ বাংলাদেশের প্রথম কৃত্রিম উপগ্রহ প্রকল্প। এর ভর ১,৩০০ কেজি (২,৯০০ পাউন্ড) এবং ক্ষমতা ১,৬০০ ওয়াট। এটি ডাক ও টেলিযোগাযোগ মন্ত্রণালয়ের অধীন বাংলাদেশ টেলিযোগাযোগ নিয়ন্ত্রণ কমিশন কর্তৃক বাস্তবায়িত হয়। যার উৎক্ষেপনের খরচ ৩ হাজার ২৪৩ কোটি টাকা। এর মধ্যে বাংলাদেশ সরকার ১ হাজার ৫৫৫ কোটি টাকা নিজেদের তহবিল থেকে এবং বাকি ১ হাজার ৬৮৮ কোটি টাকা বিদেশি সংস্থার কাছ থেকে ঋণ হিসাবে নেওয়া হয়। এক্সিম ব্যাংক যুক্তরাষ্ট্র, এইচএসবিসি ফ্রান্স, জাপান ব্যাংক অব ইন্টারন্যাশনাল, সিডব্লিউজি গালফ ইন্টারন্যাশনাল অব ইউকে এবং চায়ন গ্রেটওয়াল ইন্ড্রাস্ট্রি করপোরেশন এ প্রকল্পে ঋণ দিয়েছে। ডিপিপিতে এ প্রকল্পের মেয়াদ ছিল জুন ২০১৬। এর জন্য কাজ করেছে মহাকাশ গবেষণা ও দূর অনুধাবন কেন্দ্র (স্পারসো) ও বাংলাদেশ টেলিযোগাযোগ নিয়ন্ত্রণ কমিশন।

বিটিআরসির হিসাব অনুযায়ী ২০২৩ সালের ডিসেম্বর মাস পর্যন্ত বাংলাদেশে মুঠোফোনের গ্রাহক সংখ্যা ১৯ কোটি ৮১ হাজার ও ইন্টারনেটের গ্রাহক সংখ্যা ১৩ কোটি ১৩ লাখ ৭০ হাজার।

## চিত্রশালা

File:Under Construction in BTRC Building.jpg|নির্মাণাধীন বিটিআরসি ভবন
File:Under Construction in BTRC Building Southwest side.jpg|নির্মাণাধীন বিটিআরসি ভবন, পশ্চিম দক্ষিণ পার্শ্ব
File:Under Construction in BTRC Building Southeast side.jpg|নির্মাণাধীন বিটিআরসি ভবন পূর্ব দক্ষিণ পার্শ্ব
File:BTRC Bulging.jpg


## আরও দেখুন
* টেলিফোন শিল্প সংস্থা
* বঙ্গবন্ধু-১
* টেলিটক

## তথ্যসূত্র

## বহিঃসংযোগ
* বিটিআরসি অফিসিয়াল ওয়েবসাইট

বিষয়শ্রেণী:বাংলাদেশের গণমাধ্যম
বিষয়শ্রেণী:বাংলাদেশের সরকারি সংস্থা
বিষয়শ্রেণী:২০০২-এ প্রতিষ্ঠিত সরকারি সংস্থা
বিষয়শ্রেণী:১৯৭৬-এ বাংলাদেশে প্রতিষ্ঠিত
বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশে টেলিযোগাযোগ
বাক্সটার বি. স্টাইলস

**বাক্সটার বি. স্টাইলস** () ছিলেন যুক্তরাষ্ট্রের একজন রাজনীতিবিদ যিনি ১৮৬৯ সাল থেকে ১৮৭১ সাল পর্যন্ত এবং পরবর্তীতে আবারও ১৮৭৭ সাল থেকে ১৮৭৮ সাল পর্যন্ত ডেনভার, কলোরাডোর মেয়র হিসেবে কাজ করেছিলেন। তিনি ভারমন্টের নিউবারিতে জন্মগ্রহণ করেন এবং ডেনভারে মৃত্যুবরণ করেন। তাকে শহরের রিভারসাইড সমাধিক্ষেত্রে দাফন করা হয়।

## তথ্যসূত্র

বিষয়শ্রেণী:ডেনভার, কলোরাডোর মেয়র
বিষয়শ্রেণী:১৮২৪-এ জন্ম
বিষয়শ্রেণী:১৮৮৯-এ মৃত্যু
বিষয়শ্রেণী:১৯শ শতাব্দীর মার্কিন রাজনীতিবিদ
ভাঁতঁ

**ভাঁতঁ** (ফরাসি 20 Ans, বাংলা অনুবাদ: ২০ বছর বয়স) তরুণীদের একটি ফরাসি মাসিক পত্রিকা। এটি ১৯৬১ সালে প্রতিষ্ঠিত হয়েছিল। ২০০৩ সাল পর্যন্ত এক্সেলসিয়র কর্তৃক এই পত্রিকা প্রকাশিত হতো, এরপর ইম্যাপ এর স্বত্তাধিকার গ্রহণ করে। জুলাই ২০০৬ সালে এই পত্রিকার প্রচলন ২৫০.০০০ ছাড়িয়েছে।

## আরও দেখুন
* কিশোর পত্রিকার তালিকা

## তথ্যসূত্র

বিষয়শ্রেণী:ফরাসি ভাষার ম্যাগাজিন
বিষয়শ্রেণী:১৯৬১-এ প্রতিষ্ঠিত ম্যাগাজিন
বিষয়শ্রেণী:১৯৬১-এ প্রতিষ্ঠিত প্রকাশনা
বিষয়শ্রেণী:ফ্রান্সের মাসিক পত্রিকা
বিষয়শ্রেণী:ফ্রান্সের নারীদের ম্যাগাজিন
বিষয়শ্রেণী:যুব ম্যাগাজিন
ফার্নান্দো লুইজ রোজা

**ফার্নান্দো লুইজ রোজা** (জন্ম: ৪ মে, ১৯৮৫) লন্দ্রিনায় জন্মগ্রহণকারী ব্রাজিলের পেশাদার ফুটবলার। সচরাচর তিনি **ফার্নান্দিনহো** ( নামেই সমধিক পরিচিত; যার অর্থ হচ্ছে *ক্ষুদে ফার্নান্দো*। ব্রাজিল জাতীয় ফুটবল দলে খেলার পাশাপাশি ইংরেজ ক্লাব ম্যানচেস্টার সিটি’র হয়ে খেলছেন। তিনি মূলতঃ মধ্যমাঠের খেলোয়াড় হিসেবে পরিচিত। শান্ত মেজাজের অধিকারী ফার্নান্দো তার দীর্ঘ দূরত্বের শটের জন্য ইতোমধ্যেই পরিচিতি পেয়েছেন। তাকে রক্ষণাত্মক মধ্য মাঠের খেলোয়াড়রূপে মনে করা হয়। শক্তিশালী শট, চমৎকার বল পাস করা, ব্যাপকভাবে রক্ষণাত্মক ভঙ্গীমায় অংশগ্রহণের মাধ্যমে প্রতিপক্ষের আক্রমণ ভেঙ্গে দিয়ে গোল করার সুযোগ সৃষ্টি করে জন্য তিনি বিখ্যাত হয়ে আছেন।

## খেলোয়াড়ী জীবন
ব্রাজিলীয় ক্লাব অ্যাটলেটিকো পারানেইন্স ক্লাবের মাধ্যমে ফুটবল খেলা শুরু করেন। এরপর ২০০৫ সালে শাখতার দন্তেস্ক ফুটবল ক্লাবে স্থানান্তরিত হন। ইউক্রেন প্রিমিয়ার লিগে ঐ দলের হয়ে তিনি প্রথমবারের মতো সেরা বিদেশী খেলোয়াড়ের মর্যাদা পান। শাখতার ক্লাবকে তিনি ছয়বার ইউক্রেন প্রিমিয়ার লিগের শিরোপা, চারবার ইউক্রেনিয়ান কাপ ও ২০০৮-০৯ মৌসুমে একবার উয়েফা কাপ জয়ে সহায়তা করেন।

## তথ্যসূত্র

## আরও দেখুন
* হাক
* ২০১৪ ফিফা বিশ্বকাপ
* ব্রাজিল জাতীয় ফুটবল দল

## বহিঃসংযোগ

* 
* এফসি শাখতার ডোনেৎস্কে ফার্নান্দিনয়ো
*
*

বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:লন্দ্রিনার ব্যক্তি
বিষয়শ্রেণী:ব্রাজিলীয় খ্রিস্টান
বিষয়শ্রেণী:ব্রাজিলের পুরুষ আন্তর্জাতিক ফুটবলার
বিষয়শ্রেণী:ব্রাজিলের অনূর্ধ্ব-২০ আন্তর্জাতিক ফুটবলার
বিষয়শ্রেণী:ব্রাজিলীয় প্রবাসী পুরুষ ফুটবলার
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:ইউক্রেনে প্রবাসী ফুটবলার
বিষয়শ্রেণী:ফুটবল মধ্যমাঠের খেলোয়াড়
বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড়
বিষয়শ্রেণী:ক্লাব আতলেতিকো পারানায়েন্সের খেলোয়াড়
বিষয়শ্রেণী:ইউক্রেনীয় প্রিমিয়ার লিগের খেলোয়াড়
বিষয়শ্রেণী:ফুটবল ক্লাব শাখতার দোনেৎস্কের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:ম্যানচেস্টার সিটি ফুটবল ক্লাবের খেলোয়াড়
বিষয়শ্রেণী:ইংল্যান্ডে ব্রাজিলীয় প্রবাসী
বিষয়শ্রেণী:ইউক্রেনে ব্রাজিলীয় প্রবাসী
বিষয়শ্রেণী:২০১৪ ফিফা বিশ্বকাপের খেলোয়াড়
বিষয়শ্রেণী:২০১৫ কোপা আমেরিকার খেলোয়াড়
বিষয়শ্রেণী:২০১৮ ফিফা বিশ্বকাপের খেলোয়াড়
বিষয়শ্রেণী:২০১৯ কোপা আমেরিকার খেলোয়াড়
বিষয়শ্রেণী:কোপা আমেরিকা বিজয়ী খেলোয়াড়
বিষয়শ্রেণী:ইংল্যান্ডে ব্রাজিলীয় প্রবাসী ক্রীড়াবিদ
বিষয়শ্রেণী:উয়েফা ইউরোপা লিগ বিজয়ী খেলোয়াড়
বিষয়শ্রেণী:ব্রাজিলীয় পুরুষ ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:২১শ শতাব্দীর ব্রাজিলীয় পুরুষ ক্রীড়াবিদ
উইকিপিডিয়া জিরো

থাম্ব|255x255px|উইকিপিডিয়ায় বিনামূল্যে প্রবেশাধিকার সম্পর্কে ভিডিও
[থাম্ব|[গ্রামীণফোন|গ্রামীণফোনের মাধ্যমে বিনামূল্যে বাংলা উইকিপিডিয়া ব্রাউজিং]]

**উইকিপিডিয়া জিরো** উইকিমিডিয়া ফাউন্ডেশনের একটি প্রকল্প ছিল যা বিনামূল্যে উইকিপিডিয়া ব্যবহারের সুযোগ প্রদান করেছে, বিশেষ করে উন্নয়নশীল দেশসমূহে। এই প্রোগ্রামের উদ্দেশ্য ছিল মুক্ত জ্ঞান ব্যবহারে প্রতিবন্ধকতা কমানো—কেননা ডাটা ব্যবহারের খরচ হচ্ছে একটি বৃহত্তর প্রতিবন্ধকতা। ৭২টির বেশি দেশে ৯৭টি অপারেটরকে নিয়ে, এই প্রোগ্রামের মাধ্যমে প্রায় ৮০ কোটি মানুষ উইকিপিডিয়া বিনামূল্যে ব্যবহার করেছে।

এই প্রোগ্রামটি ২০১২ সালে চালু করা হয়। মার্চ ২০১৩ সালে, উইকিপিডিয়ায় জিরো তাদের কাজের জন্য সাউথ বা সাউথওয়েস্ট ইন্টারেক্টিভ পুরস্কার লাভ করে। নেট নিরপেক্ষতা নীতি লঙ্ঘন নিয়ে কয়েক বছর সমালোচনার পরে, ২০১৮ সালের ফেব্রুয়ারি মাসে উইকিমিডিয়া ফাউন্ডেশন এই উদ্যোগের শেষ ঘোষণা করে।

## ইতিহাস
উইকিপিডিয়া জিরো ২০১২ সালে প্রথম মালয়েশিয়ায় চালু করা হয়। অক্টোবর ২০১২ সালে, এটি যথাক্রমে ডিটিএসি এবং সৌদি টেলিকম কোম্পানির সাথে থাইল্যান্ড ও সৌদি আরবে চালু করা হয়েছিল। মে ২০১৩ সালে, মোবিলিংককে সাথে নিয়ে এটি পাকিস্তানে চালু করা হয়। জুন ২০১৩ সালে, ডায়লগ আজিয়াটা কে সাথে নিয়ে এটি শ্রীলঙ্কায় শুরু হয়। বিনামূল্যে উইকিপিডিয়ায় প্রবেশধিকার এয়ারচেলের মাধ্যমে ভারতে প্রদান করা হয়। অক্টোবর ২০১৩ সালে, উমনিয়াহকে সাথে নিয়ে জর্দানে এটি চালু করা হয়। ২৫ অক্টোবর ২০১৩ সালে, বাংলালিংককে সাথে নিয়ে এই সেবাটি বাংলাদেশে চালু করা হয়। মে ২০১৪ সালে, এনসেলকে সাথে নিয়ে এটি নেপালে চালু হয়।

ফেসবুক জিরো উইকিপিডিয়া জিরোর জন্য একটি অণুপ্রেরণা হিসেবে উল্লেখ করা হয়েছে।

## তথ্যসূত্র

## বহিঃসংযোগ

* উইকিমিডিয়া ফাউন্ডেশনে 

বিষয়শ্রেণী:২০১২-এ প্রতিষ্ঠিত
বিষয়শ্রেণী:উইকিমিডিয়া ফাউন্ডেশন
বিষয়শ্রেণী:উইকিপিডিয়া
বিষয়শ্রেণী:ইন্টারনেট প্রবেশাধিকার
উইল নিকলসন

**উইলিয়াম ফস্ট (উইল) নিকলসন ** () ছিলেন যুক্তরাষ্ট্রের একজন রাজনীতিবিদ যিনি ১৯৫৫ সাল থেকে ১৯৫৯ সাল পর্যন্ত ডেনভার, কলোরাডোর মেয়র হিসেবে কাজ করেছিলেন।

## তথ্যসূত্র

বিষয়শ্রেণী:ডেনভার, কলোরাডোর মেয়র
বিষয়শ্রেণী:১৯০০-এ জন্ম
বিষয়শ্রেণী:১৯৭৫-এ মৃত্যু
বিষয়শ্রেণী:২০শ শতাব্দীর মার্কিন রাজনীতিবিদ
জুড়ী উপজেলা

**জুড়ী উপজেলা** বাংলাদেশের মৌলভীবাজার জেলার একটি প্রশাসনিক এলাকা। বাংলাদেশ সরকারের প্রশাসনিক পুনর্বিন্যাস সংক্রান্ত জাতীয় বাস্তবায়ন কমিটি (নিকা)-র ৯০তম বৈঠকের মাধ্যমে বাংলাদেশের ৪৭১তম প্রশাসনিক উপজেলা হিসেবে জুড়ীর আত্মপ্রকাশ ঘটে ২৬ আগস্ট ২০০৪ খ্রিঃ। এটি বিভাগীয় শহর সিলেট হতে ৪৮ কিলোমিটার দূরে অবস্থিত।

## অবস্থান ও আয়তন
এই উপজেলার উত্তরে বড়লেখা উপজেলা, দক্ষিণে ভারতের ত্রিপুরা, পূর্বে ভারতের ত্রিপুরা ও ভারতের আসাম, পশ্চিমে ফেঞ্চুগঞ্জ উপজেলা।

## প্রশাসনিক এলাকা
thumb|জুড়ী উপজেলার মৌজা জিওকোড ম্যাপ

জুড়ী উপজেলায় বর্তমানে ৬টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম জুড়ী থানার আওতাধীন।

; ইউনিয়নসমূহ:
#১নং জায়ফরনগর ইউনিয়ন
#২নং পশ্চিম জুড়ী ইউনিয়ন
#৩নং পূর্ব জুড়ী ইউনিয়ন
#৪নং গোয়ালবাড়ী ইউনিয়ন
#৫নং সাগরনাল ইউনিয়ন
#৬নং ফুলতলা ইউনিয়ন

## ইতিহাস
ভারতের ত্রিপুরা রাজ্যের কোনপাহাড়ি অঞ্চল থেকে নেমে আসা ছোট একটি স্রোত ধারা বাংলাদেশের অভ্যন্তরে প্রবেশ করে জুড়ী শহরকে  দুইভাগে বিভক্ত করে। উল্লেখ্য, উক্ত নদীই ছিল পূর্বে  ও কুলাউড়া বড়লেখা উপজেলার সীমানা প্রকাশ থাকা আবশ্যক লংলা পরগনার কালেক্টর কামিনীবাবু নাম অনুসারে কামিনীগঞ্জ এবং পাথারিয়া পরগনার কালেক্টর ভবানী বাবুর নাম অনুসারে ভবানী গঞ্জ নামে জুড়ী শহর আজও বিভক্ত। হকালুকি হাওর দিয়ে কুশিয়ারা নদীর সাথে মিলিত হয়েছে। এ স্রোত ধারাটি সূচনার দিকে জুড়ী নদী নামে পরিচিত। এই জুড়ী নদীর কোল ঘেষে মানুষ বসবাস শুরু করে, গড়ে উঠে লোকালয়, জনপথ। আর ঐ জুড়ী নদীর কিনারায় গড়ে উঠা জনপদকেই জুড়ী অঞ্চল বলে চিহ্নিত হয়। উনবিংশ শতাব্দীর শেষের দিকে ভারতের ত্রিপুরা রাজ্যের বেশ কিছু আদিবাসী এবং বাংলাদেশের সিলেট বিভাগের বাইরের মানুষেরা জুড়ী উপজেলায় এসে বসতি স্থাপন করেন। তবে জুড়ী উপজেলার বেলাগাঁও গ্রামে সবচেয়ে বেশি সংখ্যক বহিরাগত মানুষ এসে বসবাস শুরু করেন। মুক্তিযুদ্ধের সময় জুড়ী উপজেলা ৪ নং সেক্টরের আওতাধীন ছিল। সেক্টর কমান্ডার সি. আর. দত্তের নেতৃত্বে যুদ্ধ সংঘটিত হয়। ১৯৭১ সালের ২ ও ৩ ডিসেম্বর ফুলতলা, সাগরনাল ও কাপনাপাহাড় এলাকায় যৌথবাহিনীর সঙ্গে পাকবাহিনীর প্রচন্ড লড়াই সংঘটিত হয়, ৪ ডিসেম্বর ক্যাপ্টেন সুখ লালের সাহসী ভূমিকায় জুড়ি উপজেলা হানাদার মুক্ত হয় তখন ক্যাপ্টেন সুখ লাল কিছু সৈন্য নিয়ে সাগরনাল ইউনিয়নে রয়ে যান। ৫ ডিসেম্বর সকালে জয় বাংলা স্লোগানে আকাশ বাতাস কাঁপিয়ে মুক্তিযোদ্ধারা শহরে প্রবেশ করেন লাল-সবুজ পতাকা হাতে।

## শিক্ষা
জুড়ি উপজেলার শিক্ষার হার : 68%

## কৃষি
প্রধান ফসল ধান, পাট, চা, কমলা। জুড়ি উপজেলার শতকরা ৯৫ ভাগ মানুষ বিভিন্ন ধরনের কৃষিকাজের সাথে জড়িত। কৃষিকাজ এই উপজেলার মানুষের জীবিকা নির্বাহের প্রধান মাধ্যম। এই এলাকার বেশিরভাগ দরিদ্র কৃষক অন্যের জমিতে বর্গা চাষ করে। আরেক শ্রেণী অন্যের জমিতে, ক্ষেতে দিনমজুরের কাজ করে জীবন যাপন করছে।

## স্বাস্থ্য
উপজেলা স্বাস্থ্য কমপ্লেক্স

জুড়ী আধুনিক হসপিটাল

## দর্শনীয় স্থান
right|thumb|চম্পকটিলা পাহাড় 
* হযরত শাহ নিমাত্রা মাজার
* কমলা বাগান
* চম্পকটিলা
* নয়াবাজার চা বাগান 
* কাপনা পাহাড়
* হাকালুকি হাওর
* কাস্মীর টিলা 
* জামকান্দি জলপ্রপাত  
* মায়াবন,মায়াকানন, সন্ধানী | 
শিলঘাট চা-বাগান

## উল্লেখযোগ্য ব্যক্তিত্ব

* তৈমুছ আলী - মুক্তিযোদ্ধা ও প্রাক্তন সাংসদ।
* মুক্তিযোদ্ধা মর্তুজা আলী মেম্বার।  
* মুজিবুর রহমান ভাইস চেয়ারম্যান। 

## আরও দেখুন
* মৌলভীবাজার জেলা;
* সিলেট বিভাগ;
* বাংলাদেশের উপজেলাসমূহ।

## তথ্যসূত্র

বিষয়শ্রেণী:জুড়ী উপজেলা
বিষয়শ্রেণী:মৌলভীবাজার জেলার উপজেলা
জে. কুইগ নিউটন

**জে. কুইগ নিউটন** () ছিলেন যুক্তরাষ্ট্রের একজন রাজনীতিবিদ যিনি ১৯৪৭ সাল থেকে ১৯৫৫ সাল পর্যন্ত ডেনভার, কলোরাডোর মেয়র হিসেবে কাজ করেছিলেন। এছাড়াও তিনি প্রজাতান্ত্রিক জাতীয় কমিটিতেও কাজ করেছিলেন।

## তথ্যসূত্র

বিষয়শ্রেণী:ডেনভার, কলোরাডোর মেয়র
বিষয়শ্রেণী:১৯১১-এ জন্ম
বিষয়শ্রেণী:২০০৩-এ মৃত্যু
বিষয়শ্রেণী:২০শ শতাব্দীর মার্কিন রাজনীতিবিদ
বিষয়শ্রেণী:দ্বিতীয় বিশ্বযুদ্ধের মার্কিন নৌ কর্মকর্তা
হোয়ার্টন স্কুল অব দ্য ইউনিভার্সিটি অব পেন্সিল্‌ভেনিয়া

**হোয়ার্টন স্কুল অব দ্য ইউনিভার্সিটি অব পেন্সিল্‌ভেনিয়া** পেন্সিল্‌ভেনিয়া বিশ্ববিদ্যালয় এর বিজনেস স্কুল। জোসেফ হোয়ার্টনের অনুদানের মাধমে ১৮৮১ সালে এটি প্রতিষ্ঠিত হয়। এটি উচ্চশিক্ষা প্রতিষ্ঠানের সাথে সংযুক্ত পৃথিবীর প্রথম বিজনেস স্কুল।

## ইতিহাস

## ক্যাম্পাস

## উপস্নাতক প্রোগ্রাম
### ভর্তি প্রক্রিয়া

### অ্যাকাডেমিক কারিকুলাম

### গ্র্যাজুয়েশন এবং এমপ্লয়মেন্ট

## স্নাতক প্রোগ্রামসমূহ
### এমবিএ প্রোগ্রাম

## বিখ্যাত শিক্ষার্থী
* ওয়ারেন বাফেট
* সুন্দর পিচাই

## তথ্যসূত্র
মহেন্দ্র বরঠাকুর

**মহেন্দ্র বরঠাকুর** (;অসমীয়া: মহেন্দ্র বরঠাকুর) একাধারে শিক্ষক, নাট্যকার, নাট্য-প্রযোজক ও গুয়াহাটি আকাশবানী কেন্দ্রের সহকারী সঞ্চালক ছিলেন। তিনি অসমের জনপ্রিয় নাট্যকার ছিলেন। ২০০১-২০০৩ সনে তিনি অসম নাট্য সন্মিলনের সভাপতি ছিলেন। ১৯৮৯ সনে তিনি অসমের শ্রেষ্ঠ ভ্রাম্যমাণ থিয়েটারের পুরস্কার পেয়েছিলেন। ২০০১ সনে তিনি ‘’অসম শিল্পী দিবস বটা’’ পুরস্কার লাভ করেছিলেন।

## কর্মজীবন
মহেন্দ্র বরঠাকুর ১৯৫৭ সনে সহকারী শিক্ষকের পদে নিযুক্ত হয়ে প্রথম কর্মজীবন আরম্ভ করেছিলেন। ১৯৬৭ সনে তিনি গুয়াহাটি আকাশবানী কেন্দ্রের সহকারী সম্পাদকের পদে নিযুক্তি ছিলেন। তারপর তিনি নাট্য প্রযোজক, সহকারী কেন্দ্র সঞ্চালক, কলকাতা ও উত্তর পূর্বাঞ্চলের উপ সঞ্চালক প্রধান কার্য্যালয় ও গুয়াহাটিতে কার্যনিবাহ করেছিলেন।  ১৯৯৩ সনে তিনি অবসর গ্রহণ করেন।

## নাট্যকর্ম
১৯৪৭ সনে উচ্চ শিক্ষা সমাপ্ত করার পর মহেন্দ্র বরঠাকুর লাচিত বরফুকন নামক নাটক লিখেছিলেন। তিনি রবীন্দ্রনাথ ঠাকুরের কাবুলীওয়ালা গল্প অবলম্বনে একটি নাটক রচনা করেছিলেন। ছাত্রাবস্থায় তিনি মকরাজাল নামক আরেকটি নাটক রচনা করেছিলেন। তিনি হাস্য-ব্যাঙাত্মকের মাধ্যমে সামাজিক ও রাজনৈতিক অন্যায় অবিচারের বিরুদ্ধে প্রতিবাদ করে এক নতুন কৃতিত্বের পরিচয় দিয়েছেন। ১৯৮১ সনে তিনি সিমলু চন্দন নাটকের মাধ্যমে নিজেকে ভ্রাম্যমাণ থিয়েটারের নাট্যকার রুপ প্রকাশ করেছিলেন।  তিনি সমাজ এবং ব্যক্তি জিবনের সংঘাত, ব্যক্তি এবং সমাজ জীবনের দ্বন্দ্ব, পারিবারিক সমস্যা, নতুন ও পুরোনোর মধ্যে সংঘাত ইত্যাদি বিষয়ে  নাটক রচনা করে নাটক জগতকে উজ্জ্বলিত করে তুলেছেন। বিশ্ববিখ্যাত উপন্যাস, ঘটনা ও চরিত্রের আধারে নাটক রচনা করে তিনি অসমীয়া সাহিত্যকে নতুন প্রজন্ম দিয়েছেন।

## মৃত্যু
২০০৫ সনে মহেন্দ্র বরঠাকুরের মৃত্যু হয়।

## ভ্রাম্যমাণ থিয়েটারে মহেন্দ্র বরঠাকুরের অবদান

*শিমলুচন্দন,
*বন্দিনী,
*এই মাটিতে
*শরাগুরির চাপরি,
*বাঘ হাজরিকা,
*আইর চকুলো,
*বিলকিচ বেগম,
*অসতী কন্যা,
*দধীচি,
*রজা হরিসচন্দ্র,
*হালধীয়া চরায়ে বাওধান খায়,
*মোর আই,
*বেয়া মানুহ,
*গোসাঁনী,
*অমানুহ,
*মকরাজাল,
*মানুহ,
*মুখ্যমন্ত্রী,
*ভাল মানুহ,
*অবতার,
*পুতলা নাট,
*সম্রাট আরু সুন্দরী,
*কামরূপ কামাখ্যা,
*পগলা সহাব,
*পাখিত জুই,

*প্রিয়া আরু পুলিস
*প্রার্থনা,
*কলঙ্কিনী সতী,
*মহাত্মা,
*পিতামহ,
*বলিয়া হাতী,
*তার্জান তার্জান,
*তেজলগা বাট,
*যদুবংশ,
*তেজাল ঘোঁরা
*নরক বন্দনা,
*আজলী নবৌ,
*নেদেখা নদীর ঘাট,
*বেনহুর,
*ডেকা হাকিম,
*মাতৃহত্যা পরশুরাম,
*সাহাব দাদা,
*রজারো রজা,
*হেমলেট,
*রাতির জুই,
*অপহরণ,
*বালিঘরর আলহী,
*পোহরর ছাঁ,
*হে মহানগর,
*মহাবীর চিলারায়,

*মাজ নিশার চিঞর
*ডাইনীর প্রেম
*অগ্নিক্ষণ,
*আধারশিলা,
*অতিথি,
*জুয়ে পোরা মানুহ,
*সমদল,
*সাগরৈ বহুদূর,
*পুরুষ,
*বলিয়া গোসাঁই,
*ছাংলট ফেনলা,
*কুরুক্ষেত্র,
*কারাগারর বাঘ,
*শিকলি,
*পঁজাঘরর রজা,
*বনকুঁয়রী,
*প্রতীক্ষা,
*অচল সুঁতি,
*প্রেতাত্মা,
*অরুণ-তরুণ,
*অধঃপতন,
*ছাঁ,
*বিষ্ণুপ্রসাদ,
*মুখার মুখ,

## তথ্যসূত্র
মরিস শ্লিক

**মরিস শ্লিক** (জার্মান: Friedrich Albert Moritz Schlick) (এপ্রিল ১৪, ১৮৮২ – জুন ২২, ১৯৩৬) একজন জার্মান দার্শনিক, পদার্থবিজ্ঞানী এবং যৌক্তিক ইতিবাদের উদ্গাতা। আইনস্তাইনের ব্যাখ্যাতা হিসেবেও তার সুখ্যাতি রয়েছে।

## প্রাথমিক জীবন এবং কাজ
মরিস শ্লিক ১৯২২ সালে ভিয়েনা বিশ্ববিদ্যালয়ে আরোহী বিজ্ঞানের দর্শনের অধ্যাপক নিয়োজিত হন।

## দার্শনিক কর্ম
মরিস শ্লিকের সুযোগ্য নেতৃত্বে ভিয়েনা সার্কেল নামে এক দার্শনিক গোষ্ঠীর আবির্ভাব ঘটে, যে গোষ্ঠীর দার্শনিক আলোচনার মূল উৎস ভিতগেনস্তাইন রচিত অধিবিদ্যাবিরোধী গ্রন্থ, ‘Logico Tractus Philosophicus’।

### যাচাইকরণ নীতি

মরিস শ্লিক বাক্যের অর্থ নিরূপণের উপর অত্যধিক গুরুত্ব প্রদান করেন, বাক্যের অর্থ তার যাচাই বা পরখ করার পদ্ধতিতেই নিহিত বলে তিনি মনে করেন। যাচাই করার অর্থ হচ্ছে যাচাই করার সম্ভাব্যতা। কোন বাক্য যদি নীতিগতভাবে অপরখযোগ্য হয়, তবে তা অর্থহীন হয়ে পড়ে। তিনি উল্লেখ করেন, অধিবিদ্যক বাক্যগুলো অর্থহীন, কারণ এইসব বাক্য প্রচলিত ভাষা প্রয়োগের নিয়ম ও যৌক্তিক নিয়মাবলি খণ্ডন করে। এইসব বাক্যের অর্থ প্রতিপাদন করা কোনোভাবেই যাচাই করার সম্ভাব্যতার আওতায় পড়ে না।
যাচাইকরণ নীতি সংকীর্ণ ও ব্যাপক অথবা প্রত্যক্ষ ও পরোক্ষ- এই দু’অর্থে ব্যবহৃত হয়। সংকীর্ণ অর্থে অর্থপূর্ণ উক্তিকে প্রত্যক্ষ অভিজ্ঞতার মাধ্যমে সত্য বা মিথ্যা বলে প্রতিপাদনযোগ্য হতে হবে। শ্লিক প্রথমে অর্থপূর্ণ উক্তির এই "সংকীর্ণ অর্থের" উপর গুরুত্ব আরোপ করেন। কিন্তু এটি কঠোরভাবে সমালোচিত হওয়ায় "ব্যাপক অর্থে" যাচাইকরণ নীতি অবলম্বন করেন। এই নীতি অবলম্বনকে "সংকীর্ণ অর্থের" সংশোধনও বলা হয়ে থাকে। "ব্যাপক অর্থে" তিনি বলেন, বাক্য ও শব্দ বাস্তবে (in practical) যাচাইযোগ্য না হলেও চলবে। তবে তিনি পাশাপাশি এও বলে রেখেছেন, বাস্তবে না হলেও এগুলোকে অবশ্যই নীতিগতভাবে (in theory of principle) প্রতিপাদনযোগ্য হতে হবে।

### ভাষা দর্শন
মরিস শ্লিক ভাষা-সম্পর্কীয় যৌক্তিক বিশ্লেষণী দর্শনের প্রখ্যাত প্রবক্তা। তিনি উল্লেখ করেন, দর্শনের কাজ হচ্ছে সমীক্ষণ এবং সর্বপ্রকার সমস্যা ও তাদের সমাধানজনিত ধারণা ও প্রচেষ্টার অনুসন্ধান। তিনি শব্দ ও বাক্যের অর্থ-নিরূপণ সম্পর্কে বিশেষ আলোচনা করেন। তিনি অর্থের অভিজ্ঞতাভিত্তিক ইতিবাদী মানদণ্ডের আলোচনায় যৌক্তিক ভিত্তির উপরও গুরুত্ব আরোপ করেন। তিনি মনে করেন, ভাষাসম্বন্ধীয় নিয়ম পরিশেষে প্রদর্শনমূলক সংজ্ঞায়িত অভিজ্ঞতার (ostensively defined experience) উল্লেখ করে এবং এই কারণে অর্থকে আবিষ্কার করতে গিয়ে আমাদেরকে জগৎ সম্পর্কেও পর্যবেক্ষণ করতে হয়।

## উৎস

## তথ্যসূত্র
* Edmonds, David and John Eidinow. *Wittgenstein's Poker.*  New York:  HarperCollins, 2001.
*Fynn Ole Engler, Mathias Iven. *Moritz Schlick. Leben, Werk und Wirkung.* Berlin: Parerga 2008. 
*Schlick, Moritz. Positivism and Realism. Originally appeared in Erkenntnis 111 (1932/33); translated by Peter Heath and reprinted in Moritz Schlick: Philosophical Papers, Volume II (1925–1936) from Vienna Circle Collection, edited by Henk L. Mulder (Kluwer, 1979), pp.&nbsp;259–284.

## বহিঃসংযোগ
* Schlick : Epistemology and Modern Physics

বিষয়শ্রেণী:দার্শনিক
বিষয়শ্রেণী:ভাষার দার্শনিক
বিষয়শ্রেণী:১৮৮২-এ জন্ম
বিষয়শ্রেণী:১৯৩৬-এ মৃত্যু
বিষয়শ্রেণী:নাস্তিক দার্শনিক
বিষয়শ্রেণী:জার্মান নাস্তিক
বিষয়শ্রেণী:২০শ শতাব্দীর জার্মান দার্শনিক
বিষয়শ্রেণী:ভিয়েনা চক্র
বিষয়শ্রেণী:যৌক্তিক ইতিবাদ
বিষয়শ্রেণী:বার্লিনের লেখক
বিষয়শ্রেণী:বিজ্ঞানের দার্শনিক
তালতলী উপজেলা

**তালতলী উপজেলা** বাংলাদেশের বরগুনা জেলার একটি প্রশাসনিক এলাকা। এটি এই জেলার সর্বশেষ উপজেলা। গণপ্রজাতন্ত্রী বাংলাদেশ সরকারের মাননীয় প্রধানমন্ত্রীর প্রতিশ্রুতি অনুসারে ০৬/০৫/২০১০ তারিখে আমতলী উপজেলা ভেঙ্গে তালতলীকে উপজেলা হিসাবে ঘোষণা করা হয়।

## অবস্থান ও আয়তন
৩৩৩.৮৩ বর্গ কিলোমিটার আয়তনের এই উপজেলার উত্তরে কচুপাত্রা ও পচাঁকোড়ালিয়া নদী ও আমতলী উপজেলা, দক্ষিণে টেংরাগিরি বন্যপ্রাণী অভয়ারণ্য ও বঙ্গোপসাগর, পূর্বে আন্ধারমানিক নদী ও পটুয়াখালী জেলার কলাপাড়া উপজেলা, পশ্চিমে বুড়িশ্বর নদী ও বরগুনা সদর উপজেলা।

## উপজেলা চেয়ারম্যানগনের তালিকা
* অধ্যক্ষ সামসুল আলম তালুকদার (১৯৮৫-৯০)
 আমতলী-তালতলী একত্রিত
 উপজেলা পদ্ধতি প্রবর্তনের পর প্রথম
* সালাউদ্দিন তালুকদার (২০০৯-১৪)
 আমতলী-তালতলী একত্রিত
* মনিরুজ্জামান মিন্টু (২০১৪-১৯)
* রেজবি উল কবির (২০১৯-)

## ইতিহাস

## জনসংখ্যা উপাত্ত
২০১১ সালের আদমশুমারী অনুযায়ী এখানকার লোকসংখ্যা ৮৮,০০৪ জন; যাদের ৪৩,৭০৭ জন পুরুষ ও ৪৪,২৯৭ জন মহিলা। এখানকার জনঘনত্ব ঘনত্ব প্রতি বর্গ কিলোমিটারে ৫৪১ জন। এখানে মোট ভোটার সংখ্যা ৫৭,৭৮২ জন; যার মধ্যে পুরুষ ভোটার ২৮,৫৩৮ জন ও মহিলা ভোটার ২৯,২৪৪ জন।

## প্রশাসনিক এলাকা
thumb|তালতলী উপউপজেলার মৌজা জিওকোড ম্যাপ

তালতলী উপজেলায় বর্তমানে ৭টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম তালতলী থানার আওতাধীন।

;ইউনিয়নসমূহ:
* ১নং পঁচা কোড়ালিয়া
* ২নং ছোট বগি
* ৩নং কড়ইবাড়িয়া
* ৪নং শারিকখালী
* ৫নং বড় বগি
* ৬নং নিশানবাড়িয়া
* ৭নং সোনাকাটা

## শিক্ষা
শিক্ষার হার ৫৫.৬৬%
* কলেজ - ২ টি; তার মধ্যে অন্যতম হলো তালতলী সরকারি ডিগ্রি কলেজে যা তালতলী উপজেলায় শিক্ষার মান উন্নত করেছেন।এ কলেজের সাবেক ভিপি বরকতুল্লাহ পারভেজ। 
* মাধ্যমিক বিদ্যালয় - ০৯ টি;
* প্রাথমিক বিদ্যালয় - ৭০ টি;
* মাদরাসা - ১২টি।

## স্বাস্থ্য
এখানে ২০ শয্যা বিশিষ্ট একটি সরকারী হাসপাতাল রয়েছে। এছাড়াও ৩ টি বেসরকারী ক্লিনিকও আছে।

## কৃষি
এ উপজেলার মানুষেরা অধিকাংশই কৃষির উপর নির্ভরশীল। 

## অর্থনীতি
*  হাট-বাজার -  ১৩ টি।

## দর্শনীয় স্থানসমূহ
সমুদ্র তীরবর্তী হওয়ায় তালতলী প্রাকৃতিকভাবেই সমৃদ্ধ। এখানে রয়েছেঃ নিদ্রার চর, শুভ সন্ধ্যা সমুদ্র সৈকত, টেংরাগিরি বন্যপ্রাণী অভয়ারণ্য, ফাতরার বন এবং পিকনিক স্পট, রাখাইন পল্লী ইকোপার্ক প্রভৃতি।

## যোগাযোগ ব্যবস্থা
প্রধানত সড়ক পথ এবং নদী পথে যোগাযোগ ব্যবস্থা আছে।
## নদনদী
* পায়রা নদী
* পঁচাকড়ালিয়া নদী
* বুড়িশ্বর নদী

## উল্লেখযোগ্য ব্যক্তিত্ব

## বিবিধ
* আশ্রয়ণ প্রকল্প -  ৫ টি;
* ঘূর্ণিঝড় আশ্রয় - কেন্দ্র ৪৮ টি।

## আরও দেখুন

## তথ্যসূত্র

বিষয়শ্রেণী:তালতলী উপজেলা
বিষয়শ্রেণী:বরগুনা জেলার উপজেলা
২০০৮ গ্রীষ্মকালীন অলিম্পিকে মল্লক্রীড়া – পুরুষদের ডিসকাস থ্রো

**[[২০০৮ অলিম্পিক গেমস|২০০৮ অলিম্পিক গেমসে]]** পুরুষদের **[[ডিসকাস থ্রো]]** প্রতিযোগিতা আগস্টের ১৬ থেকে ১৯ তারিখের মধ্যে অনুষ্ঠিত হয় বেইজিং ন্যাশনাল স্টেডিয়ামে।

যোগ্যতানির্ণায়ক মাপকাঠি ছিল (A মান) এবং  (B মান)।

## সময়তালিকা
সমস্ত সময় চীন প্রমাণ সময় (UTC+8)

## রেকর্ড
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।

এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।

## ফলাফল

### যোগ্যতানির্ণায়ক পর্ব
ন্যূনতম যোগ্যতার মাপকাঠি: ন্যূনতম ৬৪.৫০ মিটার (Q) বা সেরা ১২জন (q) ফাইনালে যাবে।

### ফাইনাল

## তথ্যসূত্র

বিষয়শ্রেণী:২০০৮ গ্রীষ্মকালীন অলিম্পিকে মল্লক্রীড়া
বিষয়শ্রেণী:অলিম্পিকে ডিসকাস থ্রো
ক্রিকেট সাউথ আফ্রিকা

**ক্রিকেট সাউথ আফ্রিকা** () পেশাদার ও শৌখিন - উভয় ধরনের ক্রিকেট খেলায় দক্ষিণ আফ্রিকার সর্বোচ্চ পরিচালনা পরিষদ। প্রকৃতপক্ষে ১৯৯১ সালে এ সংস্থাটি **দক্ষিণ আফ্রিকা ইউনাইটেড ক্রিকেট বোর্ড** নামে প্রতিষ্ঠিত হয়েছিল। ২৯ জুন, ১৯৯১ তারিখে আন্তর্জাতিক ক্রিকেট কাউন্সিলের সদস্য পদ লাভ করে। জোহানেসবার্গ ভিত্তিক এ সংস্থার প্রধান নির্বাহী হিসেবে দায়িত্ব পালন করছেন গ্রেইম স্মিথ ও দক্ষিণ আফ্রিকা দলের কোচ হিসেবে রয়েছেন রাসেল ডোমিঙ্গো।

## ইতিহাস
১৮৮৯ সালে সর্বপ্রথম দক্ষিণ আফ্রিকা ক্রিকেট দল আন্তর্জাতিক ক্রিকেটে অংশগ্রহণ করে। কিন্তু ঐ সময়কার খেলোয়াড়দের সম্পর্কে খুব কমই জানা গেছে। ১৯৭০ সাল পর্যন্ত দলটি ধারাবাহিকভাবে ইংল্যান্ড, অস্ট্রেলিয়া ও নিউজিল্যান্ডের বিপক্ষে অংশ নিয়েছিল। কিন্তু মে, ১৯৬১ সালে কমনওয়েলথ ত্যাগ করলে দক্ষিণ আফ্রিকাকে তৎকালীন ইম্পেরিয়াল ক্রিকেট কনফারেন্সের সভায় দলের সদস্যপদ বাতিল করা হয়। ১৯৬৪ সালে আইসিসি’র নিয়ম পরিবর্তন করা হয় ও অন্যান্য দেশকে সহযোগী সদস্যের মর্যাদা দেয়া হয়। কিন্তু দক্ষিণ আফ্রিকা কর্তৃপক্ষ থেকে পুনরায় সদস্যপদের জন্য আবেদন করা হয়নি। ১৯৪৮ সালে প্রবর্তিত বর্ণবাদ আইনের কারণে অ-শ্বেতাঙ্গ (কালো, ভারতীয়) কোন খেলোয়াড়কে দক্ষিণ আফ্রিকার পক্ষে টেস্ট খেলায় বিধি-নিষেধ আরোপ করা হয়। বর্ণবাদ বিরোধী আন্দোলন তুঙ্গে ওঠলে আইসিসি ১৯৭০ সালে সফরের ওপর নিষেধাজ্ঞা প্রদান করে।

## ঘরোয়া ক্রিকেট
দক্ষিণ আফ্রিকায় তিনটি প্রধান ঘরোয়া ক্রিকেট প্রতিযোগিতা অনুষ্ঠিত হয়। সেগুলো হচ্ছে -
* সানফয়েল সিরিজ: চারদিনের প্রথম-শ্রেণীর ক্রিকেট প্রতিযোগিতা;
* মোমেন্টাম ওয়ান ডে কাপ: একদিনের লিস্ট এ ক্রিকেট প্রতিযোগিতা ও
* টি২০ ডোমেস্টিক কাপ: ঘরোয়া টুয়েন্টি২০ ক্রিকেট প্রতিযোগিতা।

সচরাচর কমপক্ষে একাধিক প্রাদেশিক সহযোগী দল ও ছয়টি প্রথম-শ্রেণীর দল উপরিউক্ত প্রতিযোগিতাসমূহে অংশ নিয়ে থাকে।

## তথ্যসূত্র

## বহিঃসংযোগ

*Cricket South Africa web site
*Official Facebook page
*Cricinfo
*South Africa Cricket News 
*Cricinfo: South Africa - First-class teams 
*ICC

বিষয়শ্রেণী:দক্ষিণ আফ্রিকায় ক্রিকেট প্রশাসন
বিষয়শ্রেণী:জোহানেসবার্গভিত্তিক সংগঠন
বিষয়শ্রেণী:দক্ষিণ আফ্রিকার ক্রীড়া পরিচালনা পরিষদ
বিষয়শ্রেণী:ক্রিকেট প্রশাসন
বিষয়শ্রেণী:১৯৯১-এ প্রতিষ্ঠিত
ওহাইও স্টেট বিশ্ববিদ্যালয়

**ওহাইও স্টেট বিশ্ববিদ্যালয়** যেটি **ওহাইও স্টেট** বা **ওএসইউ** নামেও পরিচিত, মার্কিন যুক্তরাষ্ট্রের ওহাইও অঙ্গরাজ্যের কলাম্বাসে অবস্থিত একটি সরকারি বিশ্ববিদ্যালয়। এটি ১৮৭০ সালে প্রতিষ্ঠিত হয়।

## শিক্ষায়তনিক তথ্য

### ক্রম এবং স্বীকৃতি

## বিখ্যাত শিক্ষার্থীগণ
* পল জন ফ্লোরি, রসায়নে নোবেল পুরস্কার ১৯৭৪, ন্যাশনাল মেডেল অব সায়েন্স (১৯৭৪), প্রিস্টলি মেডেল (১৯৭৪), পার্কিন মডেল (১৯৭৭), এলিয়ট ক্রেসন মেডেল (১৯৭১), পিটার ডিবাই অ্যাওয়ার্ডে (১৯৬৯)
* উইলিয়াম আলফ্রেড ফাওলার, পদার্থবিজ্ঞানে নোবেল পুরস্কার ১৯৮৩, টম ডব্লিউ বোনার প্রাইজ ইন নিউক্লিয়ার ফিজিক্স (১৯৭০), ন্যাশনাল মেডেল অব সায়েন্স (১৯৭৪), এডিংটন মেডেল (১৯৭৮)
* ডেভিড আলবার্ট হাফম্যান, আইইইই রিচার্ড ডব্লিউ হ্যামিং মেডেল ১৯৯৯, আইইইই কম্পিউটার সোসাইটি ডব্লিউ ওয়ালেস ম্যাকডাওয়েল অ্যাওয়ার্ড ১৯৭৩
* উইলিয়াম লিটেল এভারিট, আইইইই মেডেল অব অনার ১৯৫৪, আইইইই জেমস এইচ মুলিগান জুনিয়র এডুকেশন মেডেল (১৯৫৭)

## বিখ্যাত শিক্ষকগণ
* কেনেথ জি উইলসন, পদার্থবিজ্ঞানে নোবেল পুরস্কার ১৯৮২, ওলফ প্রাইজ ইন ফিজিক্স (১৯৮০), ডির‍্যাক মেডেল (১৯৮৯)
* জন ড্যানিয়েল ক্রাউস, * আইইইই এডিসন মেডেল ১৯৮৫, আইইইই হাইনরিখ হার্জ মেডেল ১৯৯০
* উইলিয়াম লিটেল এভারিট, আইইইই মেডেল অব অনার ১৯৫৪, আইইইই জেমস এইচ মুলিগান জুনিয়র এডুকেশন মেডেল (১৯৫৭)

## তথ্যসূত্র

বিষয়শ্রেণী:মার্কিন যুক্তরাষ্ট্রের বিশ্ববিদ্যালয়
বিষয়শ্রেণী:১৮৭০-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৮৭০-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:ওহাইও স্টেট বিশ্ববিদ্যালয়
বিষয়শ্রেণী:১৮৭০-এ ওহাইওতে প্রতিষ্ঠিত
বিনোদন সাংবাদিকতা

**বিনোদন সাংবাদিকতা** (ইংরেজি: Entertainment journalism) হলো সাংবাদিকতার একটি ধারা, যা মুলত বিনোদন ব্যবসায় ও এর সাথে সংশ্লিষ্ট অন্যান্য বিষয়ের সংবাদ সংগ্রহ, প্রতিবেদন তৈরি ও গণমাধ্যমে প্রকাশ পর্যন্ত সম্পাদিত কার্যক্রমকে নির্দেশ কারে থাকে। এ ধারা বিনোদন শিল্প সংশ্লিষ্টদের বাইরেও সাধারণ পাঠকদের দৃষ্টি আকর্ষণে সমর্থ হয়েছে।

টেলিভিশন, চলচ্চিত্র সমালোচনা, সঙ্গীত সাংবাদিকতা, ভিডিও গেম সাংবাদিকতা এবং সেলিব্রিটি সম্পর্কিত প্রচলিত সংবাদভিত্তিক কার্যক্রম বিনোদন সাংবাদিকতার  অন্তর্ভুক্ত।

## আরও দেখুন

## তথ্যসূত্র

বিষয়শ্রেণী:ক্ষেত্র অনুযায়ী সাংবাদিকতা
বিষয়শ্রেণী:সাংবাদিকতা
বিষয়শ্রেণী:সংবাদ
পাকশী ইউনিয়ন

**পাকশী ইউনিয়ন** রাজশাহী বিভাগের পাবনা জেলার অন্তর্গত ঈশ্বরদী উপজেলার একটি গুরুত্বপূর্ণ   ইউনিয়ন। পাকশী ইউনিয়ন পদ্মা নদীর তীরে অবস্থিত।

## প্রশাসনিক এলাকা

## জনসংখ্যা
মোট জনসংখ্যা ৩১,৫৬৪ জন

## গ্রাম
গ্রামের সংখ্যা মোট ৮ টি। সেগুলি হল: 
# সিবিল হাট 
# পাকশী 
# যুক্তিতলা 
# রূপপুর 
# চররূপপুর 
# নতুন রূপপুর 
# দিয়াড় বাঘইল 
# বাঘইল

## ওয়ার্ড
ওয়ার্ডের সংখ্যা - ০৯

## স্বাস্থ্য
স্বাস্থ্য ও পরিবার কল্যাণ কেন্দ্র -০১টি

## দর্শনীয় স্থান
* হার্ডিঞ্জ ব্রিজ
* লালন শাহ সেতু
* নর্থ বেঙ্গল পেপার মিলস
* ঈশ্বরদী ই পি জেড
* পাকশী রেলওয়ে স্টেশন 
* এগ্রোনোমিক ল্যাব
* রূপপুর পারমাণবিক বিদ্যুৎকেন্দ্র
* পাকশী রিসোর্ট

## বিবিধ
## গ্যালারি

Image:Hardinge Bridge Bangladesh (2).JPG|হার্ডিঞ্জ ব্রিজ
Image:Hardinge Bridge Bangladesh (12).JPG|হার্ডিঞ্জ ব্রিজ
Image:Lalon Shah Bridge Bangladesh (4).JPG|লালন শাহ সেতু


## তথ্যসূত্র

## বহিঃসংযোগ

বিষয়শ্রেণী:পাবনা জেলার জনবহুল স্থান
সান্তাহার ইউনিয়ন

**সান্তাহার** রাজশাহী বিভাগের বগুড়া জেলার অন্তর্গত আদমদীঘি উপজেলার একটি ইউনিয়ন। কালের স্বাক্ষী বহনকারী আদমদীঘি উপজেলার একটি ঐতিহ্যবাহী অঞ্চল হলো সান্তাহার ইউনিয়ন। স্বাধীনতাপূর্ব বাংলাদেশের বৃহৎ অবাঙ্গালী (বিহারী) অধ্যুষিত শহর ছিল সান্তাহার। বর্তমানে এটি একটি পৌরসভা শাসিত এলাকা। এটি মূলত রেলওয়ে জংশনের জন্য বিখ্যাত।

## প্রশাসনিক এলাকা

## জনসংখ্যা
মোট জনসংখ্যা ২৮২২৬  জন

## গ্রাম
গ্রামের সংখ্যা মোট১৯টি। সেগুলি হল: 
* বামনীগ্রাম 
* উৎরাইল 
* হানাবাজ 
* কায়েতপাড়া 
* কাশিমিলা   
* প্রসাদখালি 
* দমদমা 
* সান্দিড়া উত্তর  
* সান্দিড়া দক্ষিণ 
* কাশিপুর 
* পূর্বছাতনী 
* ঢেকড়া  
* পান্লা  
* পশ্চিম ছাতনী 
* কেল্লাপাড়া
* পাইকপাড়া 
* প্রান্নাথপুর 
* দরিয়াপুর 
* চকজান

## ওয়ার্ড
ওয়ার্ডের সংখ্যা -

## শিক্ষা
শিক্ষার হার– ৪৯% (২০০১ এর শিক্ষা জরিপ অনুযায়ী)

## স্বাস্থ্য
স্বাস্থ্য ও পরিবার কল্যাণ কেন্দ্র -

## দর্শনীয় স্থান
* সান্তাহার রেলওয়ে স্টেশন
* সান্তাহার আধুনিক স্টেডিয়াম  
* প্রাচীন মসজিদ 

## বিবিধ

## গ্যালারি

## তথ্যসূত্র

## বহিঃসংযোগ

বিষয়শ্রেণী:বগুড়া জেলা
গোমুখী

গঙ্গোত্রী হিমবাহের মুখ যা গোমুখ নামে পরিচিত যেখান থেকে ভাগীরথী নদীর উৎপত্তি। এটা গঙ্গা নদীর প্রাথমিক উৎসস্থলও। ভারতের উত্তরাখণ্ড রাজ্যের উত্তরকাশী জেলায় ১৩,২০০ ফুট উচ্চতায় এর অবস্থান। এটি আয়তনের দিক থেকে হিমালয়ের বৃহত্তম অংশ যা ২৭ ঘনকিলোমিটার জুড়ে অবস্থান করছে। এটি হিন্দুদের একটি জনপ্রিয় তীর্থস্থান পাশাপাশি ভাবে গঙ্গোত্রী একটি ভীষণ সুন্দর ট্রেকরূট। ২০১৩ সালে উত্তরাখন্ডে প্রচন্ড প্রাকৃতিক বিপর্যয়ের জন্য গোমুখের সামনের দিকের একটা বড় অংশ ভেঙে যায় ও নষ্ট হয়ে যায়।  এর অবস্থান গঙ্গোত্রী হিমবাহের শেষ প্রান্তে। ১৩,২০০ ফুট উচ্চতার এই স্থান থেকে গঙ্গা নদীর উৎপত্তি হয়েছে। একে নদী ও বাঁধও বলা হয়।

## পৌরাণিক তথ্য
পুরাণে গোমুখের উল্লেখ আছে। কথিত আছে একজন মেষপালক ছেলে তাঁর একটি হারানো মেষকে খুঁজতে খুঁজেতে গঙ্গোত্রী হিমবাহের কাছে পৌঁছে যায়। সেখানটা দেখতে অনেকটা গরুর মুখের মতো দেখতে তাই নাম হয় গোমুখ। বিভিন্ন জাতির মানুষের কাছে এটি একটি পবিত্র যাত্রা। বহু সন্ন্যাসী ও মানুষ আসেন এখানে পুজো দিতে।

## ভৌগোলিক অবস্থান
গোমুখ, গঙ্গোত্রী থেকে ১৮ কি.মি. দূরে এবং ভাগীরথীর পাদদেশ থেকে ৪২৫৫ মিটার উচ্চতায় অবস্থিত।

## ট্রেক রুট
গোমুখ ট্রেকের জন্য প্রথম এবং সর্বাগ্রে বিষয় হ'ল আপনার অবশ্যই (ডি.এফ.ও.) জেলা বন কর্মকর্তা, উত্তরকাশীর অনুমতি থাকতে হবে। প্রতিদিন কেবল ১৫০ জনকে পারমিট জারি করা হয়, ফ্যাক্সের মাধ্যমেও অনুমতি নেওয়া যেতে পারে। গোমুখের পথ গঙ্গোত্রি থেকে শুরু হয়, গোমুখ থেকে প্রায় ১৮ কিলোমিটার (১১.২ মাইল)। গঙ্গোত্রীর রাস্তা প্রবেশের কারণে ২০১৩ উত্তর উত্তর বন্যার দ্বারা শিলাচক্র দ্বারা এটি ব্যাপকভাবে ক্ষতিগ্রস্ত হয়েছিল। গঙ্গোত্রীর ৯ কিলোমিটার দূরে চিরবাসা, চির গাছের আবাস। চিরবাসার তিন কিলোমিটার পরে বিপজ্জনক গিলা পাহার আসে, এই জায়গাটি ভূমিধসের জন্য সুপরিচিত, এটি এখানে ২০১৩ এর বহু পথের ধ্বংসের আগেও; নদীর কাছে নিচের দিকে চূড়াগুলি এখনই ট্র্যাভ করতে হবে। এখানে ভারালস, এক ধরনের পর্বত হরিণ দেখা যায়। ভারালগুলি ১০,০০০ ফুট উচ্চতার উপরে পাওয়া যায় এখান থেকে মাত্র ৪ কিলোমিটার ভূজবাসা, একমাত্র রাত্রিকালীন ভবন যাবার পথে buildings জিএমভিএন বাংলো, বা লালবাবার আশ্রমে বা রাম বাবার আশ্রমে কেউ থাকতে পারেন; আশ্রম উভয়ই একদিনের জন্য ৩৫০ টাকা করে চার্জ করে যার মধ্যে থাকার ব্যবস্থা এবং খাবার রয়েছে। ভূজবাসা থেকে ৪১ / ২ কিমি পথ পাড়ি দেওয়ার পরে, গোখুতে পৌঁছে, গঙ্গোত্রী হিমবাহের স্নুট G শিবলিং ট্রেকারদের জায়গাটিতে স্বাগত জানায়। ট্রেলে কোনও ঘোড়ার অনুমতি নেই, তাই পায়ে হেঁটে যাওয়ার জন্য অবশ্যই প্রস্তুতি নিতে হবে। এখান থেকেই তপোভান ও নন্দনভানের ট্রেক শুরু হয়।

গঙ্গোত্রী হিমবাহের স্নাউট পয়েন্ট, গোখখ
'ভোজবাসার' পরের রুটটি বেশ কঠিন হতে পারে, ২০১৩ সালের বন্যার পর থেকে আরও বেশি। গুমুখের টানতে পৌঁছতে কাউকে বোল্ডার জোন পেরোতে হবে। গোমুখের বাইরে ট্রেক করা বেশ কঠিন। হিমবাহ পেরিয়ে তপোভানের দিকে যাওয়া আজকাল বেশ বিপজ্জনক হয়ে উঠেছে (ভূমিধসের কারণে)। কোনও ট্র্যাক নেই এবং একটির অবশ্যই একটি গাইড থাকতে হবে এবং এমন কোনও দুর্ঘটনার মুখোমুখি হতে প্রস্তুত হওয়া উচিত যা প্রাণঘাতীও হতে পারে। তাপোভানে পৌঁছানোর শেষ চূড়ান্তটি খুব কড়া, ২ কিলোমিটারের মধ্যে প্রায় ১৫০০ ফুট একটি আরোহণ এবং এটি বেশ চ্যালেঞ্জিং অভিজ্ঞতা।

## তথ্যসূত্র

## বহিঃসংযোগ

বিষয়শ্রেণী:গঙ্গা নদী
বিষয়শ্রেণী:ভারতের হিন্দু তীর্থস্থান
বিষয়শ্রেণী:উত্তরাখণ্ডের হিমবাহ
চিলাপাতা বনাঞ্চল

**চিলাপাতা বনাঞ্চল** হল পশ্চিমবঙ্গের আলিপুরদুয়ার জেলায় অবস্থিত একটি গভীর বন। এটি ডুয়ার্সের জলদাপাড়া জাতীয় উদ্যানের কাছে অবস্থিত।

এই বনটি জলদাপাড়া ও বক্সা জাতীয় উদ্যানের মধ্যবর্তী হাতি করিডোর। এই বনে বিভিন্ন প্রজাতির জীবজন্তু দেখা যায়। এখানে আগে গণ্ডার দেখা যেত। ১৮৯২-১৯০৪ সময়কালে চিলাপাতা বনে কোচবিহারের রাজা একটি গণ্ডার হত্যা করেন, একটি গণ্ডারকে আহত করেন এবং ১৪টিরও বেশি গণ্ডারের সন্ধান পান বলে তথ্য নথিবদ্ধ করা হয়েছিল। এখন এখানে গণ্ডার দেখা না গেলেও চিতাবাঘ দেখা যায়। রাভা উপজাতির মানুষেরা এই জঙ্গল থেকে জ্বালানি সংগ্রহ করে জীবিকা নির্বাহ করে।

পশ্চিমবঙ্গ বন উন্নয়ন পর্ষদ চিলাপাতার কোদালবস্তিতে একটি পরিবেশ-পর্যটন রিসর্ট চালায়। এখানকার প্রধান পর্যটন আকর্ষণ হল নলরাজা গড়। এটি খ্রিস্টীয় পঞ্চম শতাব্দীতে গুপ্ত যুগে নির্মিত স্থানীয় নল রাজাদের দুর্গ।

## পাদটীকা

## বহিঃসংযোগ

বিষয়শ্রেণী:ডুয়ার্স
বিষয়শ্রেণী:পশ্চিমবঙ্গের বনাঞ্চল
বিষয়শ্রেণী:আলিপুরদুয়ার জেলা
বিষয়শ্রেণী:আলিপুরদুয়ার জেলার দর্শনীয় স্থান